Nemanja Stevanović postao tata\nMilena Ćeranić i Nemanja Stevanović planiraju venčanje\nDino Merlin poslao šleper vode za Srbiju\nĐole Đogani dobio ćerku\nRazvodi se Boris Novković\nAktuelno, Psssttt....Trač, Zabava — By taty on July 15, 2010 7:49 pm\nNemanja Stevanović dao se u potragu za novim pesmama, iako je njegova sudbina u “Grand” produkciji neizvesna, otkriva “Kurir”.\nBez obzira na to što je nakon izlaska sa Farme od čelnika “Granda” dobio zabranu da tokom leta nastupa, da se pojavljuje u TV emisijama i da radi bilo šta vezano za muzički posao, Nemanja Stevanović se osmelio da bez znanja Saše Popovića počne pripremu novog albuma.\n“Je l’ moguće da se to čuje? Ne žurim, ali tražim nove pesme, koje se neće mnogo razlikovati od onog što sam do sada radio, i biće svakako kvalitetnije. Pesme biram sam, a do sada sam se konsultovao sa ljudima koji su bili iskusni i koji su me savetovali”, rekao je Nemanja.\nTags: estrada, Grand, najnoviji tračevi, Nemanja krišom priprema novi album?!, Nemanja krišom sprema novi album, Nemanja Stevanović, Nemanja Stevanović priprema album bez znanja Saše Popovića, pevač, Saša Popović, trač, tračarenje, tračevi, učesnik Farme\nPotrebno: 600 gr najbolje svinjske ili teleće krtine 250 gr crnog luka 250 gr svežih paprika 250 gr svežeg paradajza...


Slobodan Gukić • Seoski turizam • Portal seoskiturizam.eu\nNa 15 kilometara od Užica, u selu Kriva Reka nalazi se domaćinstvo Slobodana Gukića, u kome žive tri generacije podjednako vedrih i srdačnih ljudi, spremnih da svojim gostima odmor u ovom prelepom zlatiborskom selu učine nesvakidašnjim i nezaboravnim. Svuda se u ovom domaćinstvu i oko njega oseća dobra i zdrava atmosfera koju stvaraju ovi dobri ljudi, a to ćete osetiti istog trenutka kada otvorite njihovu kapiju.\nSmeštajni kapacitet ovog domaćinstva je 6 ležajeva, koji se mogu koristiti i u toku, i van sezone, jer domaćinstvo poseduje centralno grejanje, a gostima su na usluzi sve vrste pansionskh usluga. Obroci se spravljaju od namirnica koje domaćini sami proizvode, tako da možete računati na zdravu hranu u obilnim, pravim domaćinskim obrocima.\nUkoliko želite da izletujete po okolini, na raspolaganju Vam je veliki broj zanimljivih mesta i uređenih izletišta. U centru sela, koje meštani zovu Kotren zimi se održava nekoliko likovnih kolonija, a leti, odnosno 28. juna na Vidovdan – Ćilimijada. Na samo nekoliko minuta vožnje je i selo Mačkat, poznato po goveđoj pršuti, jagnjećem i prasećem pečenju, i tradicionalnoj manifestaciji „Pršutijada“, koja svake godine u januaru okupi veliki broj gostiju iz zemlje i sveta. U toplim letnjim danima preporučuje se poseta otvorenom bazenu koji se nalazi u neposrednoj blizini domaćinstva. A, za sve one kojima više odgovara aktivan odmor, porodica Gukić Vam podjednako stoji na raspolaganju. Možete su priključiti njihovim svakodnevnim obavezama i poljskim radovima u onoj meri u kojoj će to Vama doneti nesvakidašnje zadovoljstvo.\nMi Vam toplo preporučujemo da svoj odmor provedete u ovom divnom domaćinstvu, u koje ćete posle toga, bar svratiti, svaki put kada prođete blizu Krive Reke.\nZnamenitosti: Sirogojno, Stopića pećina, Mokra Gora\nManifestacije: Ćilimijada, Pršutijada, Skokovi sa železničkog mosta, Zavičajni dani Mokre Gore\n+381 31 835054\n+381 60 0644040\nDo 4 godine besplatno, do 7 godina 50%


Gvardiola u problemu pred finale Liga kupa - Sportske.net\nDvojac pod znakom pitanja za duel sa Čelsijem.\nJuve napravio prve korake, ali mladu zvezdu bi i giganti iz Londona i Madrida!Tri velikana stala u red za potpis sina legendarnog francuskog fudbalera!Novi zaokret, Ikardi folira, posrednici u Engleskoj?!Mislili ste da je Sari naivan? Već ima klub za sledeću sezonu!Zidan prelomio, neočekivano rešenje za Čelsi?\nU nedelju je na programu finale Liga kupa između Mančester sitija i Čelsija.\nOba tima imaju veliku želju da se domognu prvog trofeja u sezoni, mada se čini da će veći motiv imati "Plavci", kojima je to gotovo jedina šansa da se domognu srebrnine ove sezone, pritom su i u rezultatskoj krizi, trener Mauricio Sari će se protiv "Građana" boriti za posao.\nNedavno su se ova dva tima sastala u okviru Premijer lige na stadionu "Etihad", "Građani" su pred svojim navijačima demolirali Čelsi sa čak 6:0.\nIpak, Gvardiola bi mogao da ima kadrovskih problema pred finale, kako su pod znakom pitanja za meč sa "Plavcima" Gabrijel Žesus i Džon Stouns.\nDvojac je propustio meč sa Šalkeom u okviru osmine finala Lige šampiona, bili su podvrgnuti tretmanu zbog povreda zadnje lože.\nInače, fudbaleri Sitija i stručni štab su sinoć ostali u Nemačkoj, iako je uglavnom praksa da se posle gostovanja odmah putuje kući, ali je Gvardiola želeo da se njegovi igrači dobro naspavaju, kako bi što odmorniji dočekali duel sa Čelsijem u finalu Liga kupa, koji je na programu u nedelju od 17:30h na stadionu "Vembli".


Stanovi - Beograd Travel\nBeograd, centar regiona\nBeograd, glavni grad Srbije, zauzima centralno mesto u jugistočnoj Evropi. Nalazi se na obalama dve medjunarodne plovne reke, tu se ukrštaju panevropski koridori 10 i 7 i glavni železnički pravci, a u njemu se nalazi i medjunarodni aerodrom ‘Nikola Tesla’. Sve ovo čini Beograd glavnim logističkim i komunikacionim čvorištem regiona koji vekovima povezuje istok sa zapadom.\nPovoljnosti iznajmljivanja stana\nBilo da u Beograd dolazite turistički ili poslovno, da li u njemu boravite nekoliko dana ili neki duži vremenski period, potrebno vam je mesto gde ćete noćiti. Ukoliko vam je za to potrebno opuštajuće, mirno i relativno jeftino mesto, najbolji izbor predstavlja iznajmljivanje stana. Cena iznajmljivanja stana u Beogradu može značajno da varira u zavisnosti od površine i lokacije stana, kao i od dužine boravka u njemu. Stanovi na periferiji grada su jeftiniji od onih u centru, koji su traženiji i pored veće cene, jer su u blizini raznih beogradskih atrakcija i dogadjanja.\nVeliki izbor stanova za iznajmljivanje garantuje vam da ćete pronaći baš ono što vam odgovara, bil da želite da ste u centru dogadjanja, ili jednostavno želite mir i tišinu za sebe i svoju porodicu. Veliki broj stanova vam nudi hotelski kvalitet za upola manju cenu od one u hotelima.\nKvalitet stanova za iznajmljivanje u Beogradu, pogotovo onnih koji se iznajmljuju na kraći rok, je na visokom nivou.\nZakonski regulisan zakup stana\nNedavno je u Srbiji usvojen Zakon o prebivalištu i boravištu gradjana koji striktno obavezuje stanodavce da prijave stanare, u suprotnom i jedni i drugi rizikuju novčanu kaznu od 10.000 do 50.000 dinara. Stanodavci uglavnom izbegavaju prijavljivanje stanara u strahu od poreza, mada prijava stanara ne znači i automatski prihvatanje obaveze plaćanje poreza – po zakonu o porezu na dohodak gradjana stanodavac je dužan da državi plati 20% od ukupne stanarine.\nPrilikom iznajmljivanja stana možete uplatiti kaparu, koja obavezuje stanodavca da će stan u neko odredjenom vremenskom periodu izdati baš vama. Ako odustanete od iznajmljivanja stana zakupac zadržava kaparu, a ukoliko zakupac odustane od iznajmljivanja vraća vam duplu kaparu. Neki stanodavci traže i depozit koji im garantuje da će stan po napuštanju biti vraćen u prvobitno stanje. Ukoliko to nije slučaj, zakupac može zadržati deo ili ceo iznos depozita.\nIznajmljivanje stana posredstvom agencija\nStan u Beogradu možete iznajmiti preko različitih agencija koje će vam izaći u susret i koje možete kontaktirati mailom, telefonom ili lično. Naravno, stan se može iznajmiti i bez posredovanja agencije, ali u tom slučaju budite spremni na samostalno traženje odgovarajućeg stana, što može i da potraje. Zato vam preporučujemo da stan za iznajmljivanje ipak potražite preko specijalizovanih agencija koje u svojoj ponudi imaju veliki broj stanova u različitim delovima grada, na atraktivnim lokacijama.


Grad Novi Pazar - Gradonačelnik i predsednica Skupštine grada Novog Pazara obišli povređene u požaru\nGradonačelnik i predsednica Skupštine grada Novog Pazara obišli povređene u požaru\nDve osobe su stradale a osmoro je teže i lakše povređeno u požaru u stambenoj zgradi u ulici Rasima Halilovića u Novom Pazaru. Mesto tragedije i povređene obišli su gradonačelnik Nihat Biševac i predsednica Skupštine grada Ifeta Radončić.\nO tragediji za ceo grad govorila je i predsednica Skupštine Ifeta Radončić, ističući da se oseća se izuzetno neprijatno, ali i postavljajući jasna pitanja nagležnima:\n„Šta radi vatrogasna služba, šta radi milicija? Da li su državni organi sproveli sve aktivnosti predviđene odlukom koju je donela Skupština u aprilu 2017., o stanju bezbednosti i merama koje treba da se preduzmu na obezbeđivanju sigurnosti građana Novog Pazara. Lokalna samouprava je zainteresovana da pomogne u osposobljavanju vatrogasne stanice.Kada smo se našli u ovakvoj situaciji ispostavilo se da novopazarski vatrogasci nemaju opremu, nemaju ništa. Moram reći da sam zgrožena odnosom državnih organa prema lokalnoj samoupravi, prema građanima Novog Pazara i pitanju njihove zaštite. Da li smo mi došli u situaciju da nam Raška sa 20 000 stanovnika pritekne u pomoć sa kompletnom opremom, a da vatrogasna u Novom Pazaru tu opremu nema“, istakla je predsednica lokalne skupštine.\nU toku dana zasedao je Gradski štab za vanredne situacije a zakazana je i hitna sednica Gradskog veća.


RTS :: Brnabić: Ulaganje u nauku put ka transformaciji ekonomije\nPolitika Brnabić: Ulaganje u nauku put ka transformaciji ekonomije\nsreda, 12. jun 2019, 19:30 -> 19:37\nBrnabić: Ulaganje u nauku put ka transformaciji ekonomije\nDrugog dana posete Ženevi, predsednica Vlade govorila je na Međunarodnoj konferenciji rada. Kaže da je Srbija smanjila nezaposlenost, naročito kod mladih, ali da su izazovi za budućnost - bolja radnička prava i suočavanje sa četvrtom industrijskom revolucijom.\nDan nakon što su evropski i svetski lideri iz Ženeve pozvali na socijalnu pravdu, dijalog, rodnu ravnopravnost i ujednačenu minimalnu zaradu unutar EU, o izazovima za srpsko tržište rada govorila je premijerka Ana Brnabić.\nBrnabićeva priznaje da, uprkos pomacima u poslednjih nekoliko godina, i dalje ima mnogo posla.\nPrema rečima premijerke, i Srbija se kao i mnoge zemlje, bori s visokim stopama nezaposlenosti mladih, ali se vide poboljšanja u poslednjih nekoliko godina zahvaljujući ciljanim akcijama.\n"Izazovi na koje moramo da odgovorimo su da osiguramo da je što manje ljudi u opasnosti od siromaštva, da suzimo jaz između najbogatijih i najsiromašnijih, da osiguramo da su ljudi adekvatno nagrađivani za svoj rad, kao i da njihovi poslodavci redovno uplaćuju sve zdravstvene, socijalne i penzijske doprinose. da osiguramo da ljudi rade u bezbednom okruženju i da se primenjuju i poštuju svi standardi bezbednosti na radu i da smislimo načine da dugoročno ojačamo penzijske fondove", navela je premijerka.\nMeđu izazovima je i kako ići u korak sa četvrtom industrijskom revolucijom.\n"Ono što ćemo mi raditi je što ćemo više i više ulagati u obrazovanje, ulagati u istraživanje i razvoj i nauku i to smo i uradili. Od 1. januara ove godine mi imamo Fond za nauku prvi put. Time smo mi duboko ukoračili u tu transformaciju naše ekonomije, da bi bila ekonomija zasnovana na znanju i inovacijama. To će nama kao zemlji omogućiti mnogo brži rast plata, mnogo bolja radna mesta", istakla je premijrka.\nDodaje da će to omogućiti da Srbija postane mnogo, mnogo konkurentnija.\nOvde je sve u znaku borbe za prava najmlađih, budući da se obeležava Međunarodni dan borbe protiv dečjeg rada. To je samo jedan od prioriteta za Međunarodnu organizaciju rada, čije je konvencije koje se odnose na borbu protiv te pojave ratifikovala i Srbija.


IMLEK povećao otkupnu cenu mleka za 20 0dst0 – Plodna Zemlja\nKompanija Imlek nastavlja sa podrškom srpskim farmerima te je donela odluku da dodatno poveća otkupnu cenu mleka. U poređenju sa istim periodom prošle godine cena će sada biti veća za 20%, što će ujedno biti najviša otkupna cena za sirovo mleko u proteklih 20 godina.\nUz državnu premiju koju je Ministarstvo poljoprivrede prethodno povećalo ukupno uvećanje cene biće 30 odsto u poređenju sa istim periodom prošle godine.\nKompanija Imlek je na taj način zajedno sa Ministarstvom poljoprivrede otpočela značajan projekat koji će još više ojačati lidersku poziciju naše zemlje u celom regionu.\nNa dnevnom nivou Imlek otkupi oko milion litara mleka sa preko 3.000 farmi širom Srbije.\nTagoviImlek Mleko Otkup mleka


Dodik: Opremanjem srpskog vazduhoplovstva i Srpska se oseća bezbednije - 22.12.2016, Sputnik Srbija\nPozdravljam jačanje srpskog vazduhoplovstva. Opremanjem srpske vojske i Republika Srpska se bezbednije oseća. Nama je veoma važno da Srbija ima moć i snagu da... 22.12.2016, Sputnik Srbija\n20:03 22.12.2016 (Osveženo: 03:40 26.08.2021)\nPozdravljam jačanje srpskog vazduhoplovstva. Opremanjem srpske vojske i Republika Srpska se bezbednije oseća. Nama je veoma važno da Srbija ima moć i snagu da odbrani državu, rekao je predsednik Republike Srpske Milorad Dodik za RTS.\nZa Republiku Srpsku to je, kako kaže Dodik, veoma dobra vest, imajući u vidu naraslu konstelaciju nestabilnosti u regionu.\n„Nama je veoma važno da Srbija ima moć i snagu da odbrani i državu. Mi verujemo Srbiji, jer ona je garant Dejtonskog sporazuma. Mislim da su dugogodišnji napori samog premijera i dobri odnosi doprineli da se to završi i mogu samo da čestitam i Srbiji i premijeru na velikom uspehu“, rekao je Dodik za RTS.\n„Mi želimo snagu Srbije koja je garant stabilnosti u regionu i zemlja od koje zavisi mir u samom regionu“, rekao je predsednik RS.\n„Republika Srpska apsolutno pozdravlja sve uspehe koje Srbija ostvaruje, a ovo je nesumnjivo uspeh u pogledu odbrane i dugoročne stabilnosti same Srbije i izbegavanje bilo kakvih mogućih budućih pretnji po Srbiju zbog nemogućnosti da se ona brani“, istakao je Dodik.


Svedočenje o „odlučujućem“ uticaju na hrvatske Srbe | Institute for War and Peace Reporting\nSvedočenje o „odlučujućem“ uticaju na hrvatske Srbe\nBivši ministar odmetničke vlade tvrdi da je njen rad kontrolisao Beograd.\nPiše: Velma Šarić iz Sarajeva (TU br. 652, 5. jul 2010.)\nBivši ministar unutrašnjih poslova u samoproklamovanoj vladi srpske autonomne regije u istočnoj Slavoniji izjavio je ove sedmice pred Haškim tribunalom da su Jovica Stanišić i Franko Simatović imali „odlučujući“ uticaj na njegovu vladu.\nKao dvojica bivših visokih zvaničnika iz Srbije, Stanišić i Simatović se terete za ubistva, progone, deportaciju i ostale nehumane postupke. Stanišić je bio šef službe Državne bezbednosti (DB) pri srbijanskom Ministarstvu unutrašnjih poslova (MUP), dok je Simatović komandovao Jedinicom za specijalne operacije (JSO) pri DB-u.\nBorislav Bogunović – koji je u vladi Srpske autonomne oblasti (SAO) Istočna Slavonija, Baranja i Zapadni Srem tokom nekoliko meseci 1991. godine bio ministar unutrašnjih poslova – svedočio je iz beogradske kancelarije Tribunala posredstvom video-veze, pošto zbog srčanih tegoba nije bio u stanju da doputuje u Hag.\nOn je prošle sedmice potvrdio sadržaj izjava koje je istražiteljima Haškog tribunala dao 2003. i 2007. Obe su uvršćene u dokaze.\nSvedočeći iz srbijanske prestonice, Bogunović je na suđenju Stanišiću i Simatoviću kazao da je Beograd „kontrolisao rad Gorana Hadžića i vlade“ SAO Slavonije, Baranje i Zapadnog Srema.\nBila je to jedna od tri autonomne oblasti koje su 1991. godine formirane u okviru secesionističke Republike Srpske Krajine (RSK), i to kao odgovor na proglašenje nezavisnosti Hrvatske.\nHadžić se po 14 tačaka – zbog navodnog učešća u zločinima počinjenim u periodu od 1991. do 1993., uključujući i masakr koji je 1991. počinjen u hrvatskom gradu Vukovaru – tereti za ratne zločine i zločine protiv čovečnosti. Tribunal ga je optužio 2004. godine, ali se on još uvek nalazi u bekstvu.\nPo Bogunovićevim rečima, Stanišić je lično prisustvovao čestim Hadžićevim sastancima sa srbijanskim predsednikom Slobodanom Miloševićem, koji su se u drugoj polovini 1991. odigrali u Beogradu.\n„Vlasti [SAO Slavonije, Baranje i Zapadnog Srema] nisu mogle ni da funkcionišu bez pomoći Beograda“, objasnio je on.\n„Hadžić nas je redovno obaveštavao o svojim sastancima s Miloševićem . . . Jednom nam je, tokom 1991., ispričao kako se upravo vratio iz Beograda i kako je sa Miloševićem postigao dogovor. Obavestio nas je da imamo podršku [Beograda] i da bi trebalo da formiramo vladu.“\nSvedok je dodao da se ista stvar „dogodila u više navrata“ i da je Hadžić na konsultacijama u Beogradu bio „5 do 6 puta“.\n„Kada ste prvi put čuli da je Jovica Stanišić prisustvovao sastanku Hadžića i Miloševića?“, pitao je svedoka tužilac Adam Weber (Adam Weber).\n„Posle 1. maja, kada je izbio sukob u Borovu Selu“, odgovorio je on, spominjući selo pokraj Vukovara. Svedok je, takođe, rekao da je imao utisak da je „Hadžić dobijao naređenja iz Beograda“.\nBogunović je posvedočio i da je Beograd, preko srbijanskog ministarstva unutrašnjih poslova, vršio „odlučujući“ utcaj na Hadžićevu vladu.\n„U svojoj ranoj fazi, vlada SAO-a je bila virtuelna, pošto su sve ključne odluke donošene u Beogradu“, kazao je on.\nBogunović je dodao i da su za osnivanje odmetničke vlade SAO-a bili odgovorni Radovan Stojičić „Badža“ – koji je 1991. istovremeno obavljao funkciju pomoćnika ministra unutrašnjih poslova Srbije i komandanta Teritorijalne odbrane (TO) u Vukovaru – kao i Željko Ražnatović „Arkan“, paravojni komandant Srpske dobrovoljačke garde, koja je navodno počinila brojne zločine širom bivše Jugoslavije.\nI Ražnatović je bio optužen pred Haškim tribunalom, ali je 2000. ubijen u Beogradu. Bogunović je pak izjavio da Ražnatović „nije bio potčinjen Jugoslovenskoj Narodnoj Armije (JNA), nego pod direktnom kontrolom Jovice Stanišića“.\nPo Bougunovićevim rečima, Jovica Stanišić je „poslužio kao veza između Arkana i Badže“.\nDodao je i da je Beograd obezbeđivao plate za pripadnike policije i Teritorijalne odbrane u SAO Slavoniji, Baranji i Zapadnom Sremu – kao i uniforme, oružje i drugu opremu.\nBogunović je potvrdio da je na sastanku sa Stanišićem u avgustu 1991. i lično organizovao da se iz jednog skladišta u Klisi (predgrađe srbijanskog grada Novog Sada) za potrebe Istočne Slavonije preuzme nekakva oprema od srbijanskog MUP-a.\nDodao je i da je Hadžić često odlazio u Novi Sad.\n„Tamo je odlazio kako bi osigurao da policija [SAO-a] bude isplaćena. U to vreme smo bili u nadležnosti Srbije“, kazao je svedok.\n„U početku se sve vrtelo oko finansija, ali smo potom [od Beograda] zatražili i druge vrste pomoći, pošto smo bili neiskusni.“\nTokom unakrsnog ispitivanja ovog svedoka, Stanišićev advokat mu je rekao da Milošević možda jeste imao nekakav uticaj na vladu SAO-a, ali da je nije kontrolisao – što je Bogunović sugerisao tokom glavnog dela saslušanja.\nSvedok se sa time samo delimično saglasio, tvrdeći da Milošević jeste ponekad izdavao naređenja, govoreći o onome „što se mora uraditi“, ili dajući preporuke u vezi sa onim „što je potrebno uraditi“.\n„Iz Beograda su nam stizale sugestije i naređenja, koja smo morali izvršiti, jer smo bili finansijski zavisni od Miloševićeve vlade“, objasnio je Bogunović.\nJedno od tih naređenja iz Beograda imalo je za posledicu to da je svedok potkraj 1991. bio smenjen sa funkcije ministra unutrašnjih poslova SAO Slavonije, Baranje i Zapadnog Srema.\nSrbijanske vlasti su Stanišića i Simatovića uhapsile 13. juna 2003., da bi ih ubrzo potom predale Haškom tribunalu, gde su se obojica izjasnila kao nevini po svim tačkama za koje se terete.


Banjalučanin i Danac najbolji na 28. skokovima sa Železničkog mosta - Portal Pasaž\nPosted: 15. jula 2019. u 08:44 / by Mirjana Milićević / comments (0)\nIgor Arsenić iz Banja Luke pobednik je 28. takmičenja u skokovima u vodu sa Železničkog mosta održanog 14. jula. Danac Džimi Andersen pobedio je u disciplini high diving, a vredna podsećanja je činjenica da je isti takmičar odneo pobedu i u skokovima 2018. godine.\nOd najavljenih 30 takmičara na Železničkom mostu ispod Starog grada u Užicu pojavilo se njih 24,a među njima su bile i dve dama: Lana Marković iz Kragujevca i Laura Rose iz SAD.\nDrugo mesto u high diving skokovima pripalo je Marku Pavloviću iz Kragujevca a treće Alešu Karličniku iz Maribora.\nUžičanin Ivica Domanović po oceni sudija zauzeo je drugo mesto, iza Banjalučanina, a treći je bio Stefan Jevtić iz Kragujevca.


Gogić: "Bolji smo od Partizana" - Sportske.net\nGogić: "Bolji smo od Partizana"\nVezni fudbaler Crvene zvezde Goran Gogić smatra da crveno-beli imaju kvalitetnije igrače od "večitog rivala" i da bi uz pomoć "Delija" vicešampion Srbije trebalo da slavi u subotnjem okršaju sa Partizanom.\nNekadašnji fudbaler Jagodine ostvario je tokom leta svoj davno sanjani san preselivši se u redove Crvene zvezde.\nU dosadašnjem toku karijere nije imao priliku da iskusni čari najveće svetkovine srpskog fudbala ali bi, usled povrede Aleksandra Kovačevića, mogao da počne predstojeći 145. "večiti derbi".\n"Idemo na pobedu. Očekujem pun stadion i veliku podršku naših navijača. Derbi je posebna utakmica. Do sada nisam imao priliku da budem deo tako važnog meča, međutim, ukoliko mi trener ukaže poverenje, učiniću sve da ga opravdam" kazao je Gogić.\nUpravo je Gogić mogao da izraste u junaka prethodnog Zvezdinog meča u prvenstvu Srbije ali je njegov pogodak u završnoci susreta sa Radničkim neopravdano poništen.\nPred okršaj sa Partizanom, Gogić ističe da derbi ne rešavaju pojedinci već kvalitet kolektiva koji je, smatra Gogić, u ovom trenutku na strani crveno-belih.\n"Takve susrete rešava pojedinac, veća želja i motiv. Verujem i da imamo bolji tim i da ćemo na kraju mi biti ti koji će slaviti" samouveren je Gogić.\n145. "večiti" derbi na programu je u subotu sa početkom od 18 časova.


Istragu protiv inspektora MUP RS koji je čuvao “škaljarca” preuzelo Tužilaštvo BiH - Istok\nIstragu protiv inspektor MUP Republike Srpske Mladen Milovanović (37), zvanog Mili, preuzelo je Tužilaštvo BiH, potvrđeno je za Srpskainfo.\nMilovanović je uhapšen 17. jula u centru Banjaluke zbog sumnje da je pomagao pripadniku škaljarskog klana Milošu Božoviću, a za kojim je bila raspisana međunarodna Interpolova potjernica.\nMilovanovićev advokat Saša Labotić rekao je za Srpskainfo da su obaviještene da predmet preuzima Tužilaštvo BiH.\nDo sada je ovaj slučaj vodilo Okružno javno tužlaštvo u Banjaluci.\nZajedno sa Milovanovićem tada su uhapšeni i inspektori Predrag Vatreš i Gorana Rečević.\nOni se sumnjiče da su duži vremenski period pomagali Božoviću u skrivanju, na području Banjaluke i cijele BiH.\nTakođe se sumnjiče da su službenim policijskim vozilima vozili Milovanovića nekoliko puta u Sarajevo.\nMiloš Božović je uhapšen na osnovu međunarodne Interpolove potjernice koja je bila za njm bila raspisana zbog podstrekavanja na ubistvo Ranka Vuletića i određen mu je ekstradicioni pritvor.\nPotparol američkog State Departmenta Ned Price rekao je da Sjedinjene Države pozdravljaju akciju Vijeća sigurnosti Ujedinjenih naroda da jednoglasno obnovi mandat za operaciju EUFOR-a Althea ... Read More\nNEWER POSTĐoković: Nisam se još odlučio za nastup na Australijan openu\nOLDER POSTU Prijedoru pronađeni kokain i krivotvorene novčanice


Konkurs za finansiranje omladinskih projekata - "Mladi su zakon"\nKonkurs za finansiranje omladinskih projekata – „Mladi su zakon“\nObjavljeno 10.07.2014. u 19h\nKonkurs za finansiranje omladinskih volonterskih projekata u okviru programa „Mladi su zakon“, raspisao je Centar za razvoj civilnog društva, resurs centar za Srednjobanatski okrug, uz podršku Ministarstva omladine i sporta koje petu godinu za redom pruža podršku udruženjima mladih i neformalnim omladinskim grupama širom Srbije.\nPromocija ovog konkursa održana je danas u maloj sali Kulturnog centra.\nPrezentovani su ciljevi ovog konkursa koji se sprovodi na teritoriji cele Srbije – podsticanje aktivizma, volonterizma i humanosti mladih u lokalnim zajednicama.\nPrisutnima su predstavljene smernice za prijavu na konkurs i neophodna konkursna dokumentacija. Centar za razvoj civilnog društva pružiće svu neophodnu podršku mladima u pripremi i sprovođenju odabranih projekata.\n– Svake godine je veći broj projekata finansiran. Ovogodišnji budžet daje mogućnost za finansiranje oko 10 projekata. Pored konkursa će se organizovati i obuka za pisanje projekata, obeležavanje Dana mladih i izrada Nacionalne strategije za mlade koja ističe ove godine, rekla je Alisa Halak. članica Centar za razvoj civilnog društva.\nOna je istakla da su omladinski volonterski kampovi novina, te da su usmereni na područja koja su ugrožena poplavama. Kamp koji će organizovati zrenjaninski Centar za razvoj civilnog društva, biće realizovan u avgustu.\nKonkurs je namenjen mladim i kreativnim ljudima koji kroz aktivno učešće i volontersko angažovanje promovišu solidarnost i humanost, učestvuju u uređenju javnih prostora u kojima mladi provode slobodno vreme, organizuju aktivnosti za mlade u tim prostorima, učestvuju u akcijama zaštite životne sredine, promovišu međugeneracijsku saradnju, promovišu razumevanje, toleranciju i jednake šanse za sve mlade, zdrave i bezbedne stilove života i podstiču preduzetnički duh kod mladih.\n– Na Dan volontera, 5. decembra, biće izabrani najbolji volonterski projekti iz svih 25 okruga koji učestvuju na konkursu ove godine. Takođe, biće podeljene i negrade, istakla je Halakova, dodavši da Centar za razvoj civilnog društva stoji svima na raspolaganju za pomoć u pisanju projekata.\nKonkurs je otvoren od 18. juna do 25. jula, a omladinski projekti će se sprovoditi u periodu od 12. avgusta do 31. oktobra.\nKonkursna dokumentacija može se pronaći na sajtu resurs centra www.cdcs.org.rs\nTagovi:mladi su zakon, omladina, projekat, volontiranje


Radio BIR - Fond za humanitarno pravo podnio krivičnu prijavu za zločine u Ilijašu\nFond za humanitarno pravo podnio krivičnu prijavu za zločine u Ilijašu\nFond za humanitarno pravo (FHP) saopćio je da je Tužilaštvu za ratne zločine Srbije podnio krivičnu prijavu za zločine protiv čovječnosti i ratne zločine počinjene tokom 1992. godine nad nesrpskim civilnim stanovništvom u općini Ilijaš u BiH.\nPrijavu su Fond i Udruženje porodica nestalih općine Ilijaš, kako se navodi, podnijeli 17. maja protiv bivšeg predsjednika takozvane Srpske opštine Ilijaš i njenog kriznog štaba Ratka Adžića, penzionisanog nastavnika Filološke gimnazije u Beogradu, kao i protiv više bivših pripadnika snaga bezbjednosti, koji su djelovali pod kontrolom Kriznog štaba, a danas žive u Srbiji.\n- Posmrtni ostaci pojedinih žrtava pronađeni su 1996. godine u dvije masovne grobnice u općini Ilijaš – Lješevo i Žerovanj, dok se preko 50 njih još uvek vode kao nestali - piše u saopćenju.\nDodaje se da je krivičnom prijavom obuhvaćeno i razaranje velikog broja historijskih i vjerskih lokaliteta u Ilijašu, uključujući župnu crkvu u Taračin dolu i 21 muslimanski vjerski spomenik, uključujući džamiju u Starom Ilijašu, džamiju u Misoči, mekteb u Bioči i džamiju u Srednjem.\nTakođer, Fond je dostavio više od 50 dokaza, među kojima su izjave preživjelih i očevidaca, zvanični dokumenti Srpske opštine Ilijaš i njenog kriznog štaba, svedočenje Ratka Adžića pred Haškim tribunalom, kao i drugi dokazni predmeti koje je prikupio Haag.\nViše iz kategorije: « Maturalni dan medresa i gimnazija Islamske zajednice Gradačac: Predramazansko druženje koordinatorica za ženski aktivizam »


LSV: Krivično da odgovara svako ko unižava zastavu | Autonomija\nLSV: Krivično da odgovara svako ko unižava zastavu\nDanas se navršilo devet godina od usvajanja zastave Vojvodine\nLiga socijaldemokrata Vojvodine saopštila je danas da od nadležnih organa očekuje da krivično gone svakog ko pali ili cepa zastavu Vojvodine.\n“Očekujemo od nadležnih državnih organa da reaguju po službenoj dužnosti i da svi koji pale, cepaju ili na bilo koji drugi način unižavaju zastavu Vojvodine za to i krivično odgovaraju”, navodi se u saopštenju.\nPrema podacima te stranke, učestale napade na autonomiju Vojvodine u proteklom periodu pratilo je paljenje i cepanje zastave Vojvodine, a političkim pritiscima se i dalje onemogućava da ova zastava bude istaknuta u 10 od 45 vojvođanskih opština.\nPostojanje zastave Vojvodine i ostalih znamenja autonomne pokrajine definisano je i garantovano članom 183. Ustava Srbije, a Odluku o zastavi Vojvodine pokrajinski parlament je doneo 27. februara 2004. godine.\n“Budući da je AP Vojvodina ustavna kategorija i da je pravo na simbole garantovano Ustavom, postoje svi uslovi za pokretanje krivične odgovornosti prema onima koji su palili zastavu, koji je na jedan nedoličan način skidaju ili sprečavaju njeno isticanje”, piše u saopštenju.\nLSV je najavila da će u Skupštini Srbije podneti predlog za izmenu i dopunu Zakona o grbu, himni i zastavi Srbije kako bi se i na taj način preciziralo da na teritoriji Pokrajine zastava Vojvodine ima isti tretman kao zastava Srbije i da svi koji ne poštuju zastavu Vojvodine snose iste posledice kao i oni koji ne poštuju republičku zastavu.


Vučić: Do kraja godine imaćemo TRI RAZLIČITE VAKCINE protiv kovida, vakcinacija najkasnije u januaru (VIDEO)\n- Možda ćemo do kraja godine imati i tri različite vakcine potiv korona virusa u našoj zemlji. Vakcinacija počinje u decembru, najkasnije u januaru - rekao je danas predsednik Srbije Aleksandar Vučić.\nScreenshot 2020-12-15 Uživo - Indijija Predsednik Srbije polaže kamen temeljac za izgradnju fabrike guma Toyo Tiers (20)\n- Mi ćemo prve količine, bar dve vakcine, imati pre kraja ove godine ili na početku sledeće. Najmanje dve, a ja se nadam i tri da ćemo imati pre kraja ove godine. Kada će krenuti vakcinacija, to zavisi od naših zdravstvenih vlasti, a to je najkasnije u janaurau, verujem i u decembru - rekao je Vučić.\nVučić: Prve količine vakcine pre kraja godine\nPrema njegovim rečima, ide se na to da se pregovara sa svim proizvođačima vakcina kako bi ih što više bilo na našem tržištu i kako bi građani mogli da biraju.\n- Naručili smo Fajzerove i Srbija bi, uz još jednu ili dve zemlje u Evropi, bila jedina zemlja koja će dobiti neku količnu do kraja godine, ali vidićemo. U januaru i februaru dobijamo 340.000 doza. Ispitujemo i rusku, čekamo da Kina registruje svoju, razgovarali smo i sa "Modernom", ali oni mogu tek krajem sledeće godine da isporuče. Razgovaramo i sa "Džonson i Džonson", razgovaramo sa svima, da narod može da bira - rekao je Vučić.\nOna je to izjavio tokom nakon današnjeg polaganja kamena temeljca za fabriku guma "Toyo Tire" u Inđiji.\nPodsetimo, korona brojke su zaustavile svoj dalji rast ali na veoma visokom nivou - dnevno poslednjih dana imamo oko 5.000, 6.000 zaraženih za 24 časa, što je ogroman broj. Osim tri ključne navike koje nas čuvaju od korona virusa - maske, socijalna distanca i higijena, vakcina je nešto što čitav svet isčekuje i što jedino može da stane na put epidemiji.\nRazmatrajući najnoviju epidemiološku situaciju, Krizni štab za borbu protiv korona virusa juče je doneo odluku da postojeće mere - da ugostiteljski i većina trgovisnkih objekata rade do 17 časova, a vikedno da budu zatvoreni, produži do 18. decembra, kada će Štab ponovo da zaseda.\nTakođe, juče je odlučeno da za sve strane državljane koji od 20. decembra do 10. januara žele da uđu u Srbiju moraju da imaju negativan PCR test, dok će naši građani koji žive i rade u inostranstvu morati da idu u kućnu izolaciju, koju mogu da prekinu ukoliko urade i prilože negativan PCR test.\nVučić: Brojevi zaraženih od korone padaju, ne mislim da nam trebaju nove mere


San o ličnoj karti – ON-OFF\nPraxis, nevladina organizacija koja se godinama bavi zaštitom ljudskih prava u Srbiji, uputila je apel Ministarstvu za državnu upravu i lokalnu samoupravu o uklanjanju pravnih prepreka za upis u matičnu knjigu rođenih dece majki bez ličnih dokumenata. Praxis je podsetio ministarstvo da je i Savet za ljudska prava Ujedinjenih nacija Srbiji uputio sličnu preporuku – da se svoj deci rođenoj u Srbiji odmah nakon rođenja obezbedi upis u matičnu knjigu rođenih, bez diskriminacije i bez obzira na to da li roditelji poseduju lične dokumente.\nSrbija je ovu preporuku naravno prihvatila. Međutim, da bi se ona realizovala, navodi Praxis u svom obraćanju minsitarstvu, neophodno je izmeniti odredbe dva podzakonska akta: Uputstvo o vođenju matičnih knjiga i obrascima matičnih knjiga i Pravilnik o postupku izdavanja prijave rođenja deteta i obrascu prijave rođenja deteta u zdravstvenoj ustanovi – da bi bio moguć upis u matičnu knjigu rođenih svih potrebnih podataka o deci čiji roditelji nemaju ličnu kartu. Trenutno ako majka ne poseduje ovaj lični dokument i izvod iz matične knjige rođenih, pri prijavi novorođenčeta za upis u matične knjige detetu ne može da se odredi lično ime, niti mogu da se upišu potpuni podaci o roditeljima. Drugim rečima, navodi Parxis, “dete neće biti upisano u matičnu knjigu rođenih odmah po rođenju, a to znači da će ostati pravno nevidljivo”.\nU Srbiji živi nekoliko hiljada ljudi koji su pravno nevidljivi koji, budući da nisu upisani u matičnu knjigu rođenih i nemaju ličnu kartu, ne mogu da se školuju, da se leče, venčavaju, a nemaju ni pristup socijalnoj zaštiti. Dodatni problem je činjenica da je među pravno nevidljivima najviše građana koji pripadaju najdiskriminisanijem delu društva – Roma, među kojima je veliki broj onih koji su 1999. izbegli sa Kosova. Njima se time dodatno otežavaju ionako katastrofalni životni uslovi.\nTreba napomenuti da je trenutno u Srbiji “nevidljivih” znatno manje nego do 2012, kada su Ministarstvo državne uprave i lokalne samouprave, zaštitinik građana i UNHCR potpisali Sporazum o razumevanju kako bi rešili problem osoba bez srpskog državljanstva. Od tada do danas broj pravno nevidljivih Roma, Aškalija i Egipćana je prepolovljen – pokazalo je istraživanje “Lica u opasnosti od apatridije u Srbiji – izveštaj o napretku 2010-2015”. Međutim, i pored toga, prema podacima iz 2015. godine 5,2% populacije Roma, Aškalija i Egipćana nije imalo ličnu kartu.\nTada je najavljeno da ce problem “pravno nevidljivih” ubrzo biti trajno rešen. Ali u Indeksu apatridije koji je krajem marta ove godine objavila Evropska mreža za pitanje apatridije kritikovano je upravo stanje u vezi blagovremenog upisa dece u matične knjige, odnosno sprečavanja apatridije među licima rođenim u Srbiji.\nTokom juna ove godine propuštena je još jedna velika prilika da se ovaj problem sistemski i trajno reši. Naime, skupština Srbije je 20. juna usvojila Zakon o izmenama i dopunama Zakona o matičnim knjigama koji će početi da se primenjuje od 1. januara 2019. Ali dva podzakonska akta (na koje je Praxis skrenuo pažnju nadležnom ministarstvu) sprečavaju da odmah po ređenju budu upisani svi podaci o novorođenoj deci, uključujući njihova imena, ukoliko majke ne poseduju lična dokumenta.\nPosledica ovakve odluke zakonodavca je da deca u najosetljivijem uzrastu ostaju bez izvoda iz matične knjige rođenih, a samim tim i bez mogućnosti da ostvare pravo na zdravstvenu ili socijalnu zaštitu. Kako ovaj problem u Srbiji skoro isključivo pogađa pripadnike romske nacionalne manjine, to znači da se i na ovaj način doprinosi održavanju njihovog teškog ekonomskog, socijalnog i društvenog položaja, a time na posredan način nastavljaju da se hrane stereotipi prema pripadnicima romske nacionalne manjine. Odatle do otvorene i brutalne diskriminacije stiže se u pola koraka.\nKako navodi Praxis u svom obraćanju Ministarstvu za državnu upravu i lokalnu samoupravu: “Ovakvo stanje ne samo da je neodrživo sa stanovišta poštovanja ljudskih prava, već ukazuje i na to da u pravnom sistemu Srbije postoji ozbiljna anomalija, pošto i Ustav Republike Srbije i ratifikovane međunarodne konvencije garantuju svakom detetu pravo na upis u matičnu knjigu rođenih i to odmah nakon rođenja”.\nDakle, država Srbija je s jedne strane (uz pritisak i pomoć međunarodnih i domaćih organizacija koje se bave zaštitom ljudskih prava) preduzimala konkretne mere u cilju smanjenja broj odraslih lica koja nisu imala lične dokumente, a s druge strane je nastavila da usvaja zakone koji proizvode nove slučajeve dece koje pravni sistem zemlje u kojoj su rođena ne prepoznaje.


Predsednik Nacionalnog savete Nikolić pozvao kineske privrednike da nastave ulaganje u gradove u Srbiji - Kancelarija Nacionalnog saveta za koordinaciju saradnje sa Ruskom Federacijom i NR Kinom\nNaslovna » Aktuelnosti » Predsednik Nacionalnog savete Nikolić pozvao kineske privrednike da nastave ulaganje u gradove u Srbiji\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić razgovarao je danas sa predstavnicima kineskih kompanija zainteresovanih za ulaganje u infrastrukturu, trgovinu, otvaranje fabrika električnih aparata, turizam, zaštitu životne sredine, filmsku industriju i kulturnu saradnju Kine i Srbije.\nPredstavnici kineskih kompanija borave u Srbiji sa ciljem detaljnijeg informisanja o uslovima poslovanja i neophodnosti ispunjavanja svih zakonskih procedura za ulazak na srpsko tržište. Predstavnici kineskih kompanija naglasili su da politika poslovanja njihovih kompanija prati državnu inicijativu „Pojas i put“ iniciranu od strane predsednika Si Đinpinga.\n„Prijateljstvo Srbije i Kine je bezuslovno i karaketriše ga konstantan napredak posebno u oblasti privredne saradnje. Srbija i NR Kina imaju potpisanu Zajedničku izjavu o uspostavljanju sveobuhvatnog strateškog partnerstva, Nacionalni savet sarađuje sa Državnom komisijom za reforme i razvoj NR Kine, a svaki projekat koji ima za cilj unapređenje saradnje dveju država ima i podršku predsednika NR Kine Si Đinpinga“, naglasio je predsednik Nacionalnog saveta Nikolić. Predsednik Nacionalnog saveta istakao je da kineski privrednici u Srbiji mogu pronaći partnere u svim oblastima svog poslovanja, i pozvao je kineske privrednike da nastave ulaganje u gradove u Srbiji.


SARAJEVO, Na prvoj sjednici Zajedničkog odbora članica CEFTA na ministarskom nivou u Ohridu usvojena je izjava kojom se pozdravlja ratifikacija CEFTA sporazuma u svim zemljama potpisnicama i naglašava da ovaj prvi sastanak Odbora inauguriše novu eru u međusobnim odnosima sa susjedima u Evropi.\nIz Ministarstva spoljne trgovine i ekonomskih odnosa BiH saopšteno je da je istaknuto da ovaj oblik regionalne saradnje predstavlja integralnu komponentu odnosa EU prema regionu i da je budućnost zemalja zapadnog Balkana u EU, s punopravnim članstvom kao krajnjim ciljem.\nDeklaracijom je pozdravljena inicijativa privrednih komora u regionu o uspostavljanju foruma privrednih komora CEFTA 2006.\nMinistri su se obavezali da će podstaći svoje vlade na punu saradnju sa novouspostavljenim Savjetom za regionalnu saradnju, na čelu sa glavnim sekretarom Sekretarijata sa sjedištem u Sarajevu.\nNa današnjoj sjednici usvojen je Pravilnik o radu Zajedničkog odbora, mandat Sekretarijata CEFTA i način finansiranja njegovog rada i donesena odluka o uspostavljanju pododbora za poljoprivredu, uključujući sanitarna i fitosanitarna pitanja, za carine i porijeklo robe, te za necarinske barijere, uključujući tehničke barijere u trgovini.\nDelagaciju BiH na ovom skupu predvodio je zamjenik ministra spoljne trgovine i ekonomskih odnosa Vilim Primorac, a prisustvovali su mu šef Delegacije Evropske komisije u Makedoniji Ervan Fuere, specijalni koordinator Pakta za stabilnost jugoistočne Evrope Erhard Busek i generalni sekretar Regionalnog savjeta za saradnju Hidajet Bišćević.


Milosavljević se igrao sa Zvezdom, Partizan napravio prvi korak ka odbrani titule!\nKošarkaši Partizana napravili su prvi korak ka 12. uzastopnoj tituli prvaka Srbije, pošto su na početku finalne serije plej-ofa deklasirali Crvenu zvezdu sa 82:54 (23:16, 20:12, 17:20, 22:6). Naredni meč igra se u petak od 19 časova, a šampion će postati ekipa koja dođe do tri pobede.\nIako su crveno-beli uspešniji ove sezone, pošto su slavili na četiri od prethodnih šest međusobnih duela, Partizan je popravio skor u važnom trenutku, nošen fantastičnom podrškom sa tribina. Drugačije nije moglo da bude, jer je Dragan Milosavljević odigrao partiju karijere, Zvezdini košarkaši nisu nikako mogli da ga zaustave, pa im je ubacio 28 poena.\nKada se na to dodaju loša izdanja Savovića, Simonovića i nedovoljno oporavljenog Rakočevića, crveno-beli nisu mogli da se oslone jedino na Nelsona i Katića.\nPuleni Dejana Radonjića su toliko loše ušli u meč da su četiri minuta bili bez koša, što su crno-beli kaznili serijom 10:0 u kojoj je bilo prostora i za zakucavanja Lučića i Muslija. Očajan početak Zvezde prekinuo je Nelson sa penala, a prvi poeni iz igre usdili su u šestom minutu kada je američki plej pogodio trojku.\nSilovit početak Partizan je krunisao sa "+11" (16:5 i 18:7) a u tim momentima, dva minuta pre malog odmora, blistao je Dragan Milosavljević. Trojka Simonovića pokrenula je malo crveno-bele, ali je neverovatni Milosavljević na kraju prve četvrtine uzvratio istom merom za 23:16.\nDrugi deo druge četvrtine obeležila je i dimna zavesa koja se nadvila nad celom halom i nije prestajala punih pet minuta, a stigla je sa tribine sa Zvezdinim navijačima koji su bili zapalili jednu baklju, ali verovatno još nešto.\nNa parketu je Partizan bez problema čuvao prednost, neutralisao sve nalete protivnika i na odmor otišao sa "+15" - 43:28. Potpuno neuhvatljiv u dresu srpskog prvaka bio je Milosavljević koji je već tada ubacio 21 poen, dok je na visini zadatka kod gostiju bio jedino Katić sa 10.\nTako su prišli na 39:43, ali nisu mogli gosti da nastave u tom ritmu. Lučić je na drugoj strani probudio saigrače, da bi ponovo Milosavljević preuzeo odgovornost i trojkom uz zvuk sirene doneo crno-belima novu dvocifrenu prednost - 50:40.\nU preostala tri minuta treće četvrtine, kada je Zvezda mogla da unese potpunu neizvesnost, opet je rešio Milosavljević da stavi "so na ranu" rivalu novom trojkom, a kada je i Bertans pogodio iza linije 6,75 bilo je 58:47.\nMilosavljević je susret završio sa 28 poena (7/11 za dva, 4/8 trojke), Lučić je ubacio 19, a Bertans i Musli po 10. U redovima poraženih je Katić postigao 19, Nelson 10, a Rakočević samo tri za 23 minuta.


Amandmanom do više sredstava za podsticaj poljoprivrednicama – AGRO VESTI by agronews.rs\nAmandmanom do više sredstava za podsticaj poljoprivrednicama\nHome Teme Agrarna politika Amandmanom do više sredstava za podsticaj poljoprivrednicama\nDec 13, 2015 | Agrarna politika, agro danas, Aktuelno, Poljoprivreda, Srbija, Teme, Vesti\t|\nMinistarstvo finansija prihvatilo je amandman Ženske parlamentarne mreže na predloženi budžet za narednu godinu kojim će biti omogućeno više sredstava za podsticaj poljoprivrednicama koje se na selu bave preradom voća, povrća, mleka, mesa i drugim dodatnim poslovima.\nTo je na sednici Skupštine Srbije, gde je u toku pretres više od 400 amandmana na predloženi budžet i još 11 zakonskih akata, saopštio ministar finansija Dušan Vujović.\nKako je rekla poslanica Nove Srbije i članica Ženske parlamentarne mreže Dubravka Filipovski, reč je o amandmanu kojim se kod podsticaja u poljoprivredi vodi računa o unapređenju rodne ravnopravnosti.\nNjegov cilj, kako je objasnila, jeste ruralni razvoj Srbije, ekonomsko osnaživanje žena i podsticaji održivosti sela i ostanka mladih u selima.\nAmandman su predložile 84 poslanice iz svih stranaka, a na njegovom prihvatanju ministru su se zahvalile i članice Ženske parlamentrane mrež Vera Paunović (PUPS) I Marija Obradović (SNS).\nObradović je navela da je prihvatanje amandmana od velikog značaja i da je to veliki pomak kada je reč o rodno odgovornom budžetu.\n“To je nešto što je novo u Srbiji, novo i za dobar deo sveta, ali po mnogim stvarima počinjemo da budemo lideri, pa tako i kada govorimo o rodnom budžetiranju”, rekla je Obradović i najavila podršku odbornicama širom zemlje da pri planiranju lokalnih budžeta insistiraju na rodno odgovornom budžetiranju.\nPaunović je rekla da su žene stub porodice i u gradskoj i ruralnoj sredini, da su pokretači i učesnice mnogih aktivnosti, vode i rade poslove u oblasti poljoprivrede i rade od jutra do sutra, da ima mnogo primera gde su žene nosioci poljoprivrednih gazdinstava, zbog čega je usvajanje amandmana veoma značajno.\nTags: agrarni budžetamandmaniministarstvo finansijaPoljoprivredapoljoprivredna gazdinstvaruralni razvojsubvenciježenska parlamentarna mreža\nUručena IPARD sredstva, raspisan novi IPARD poziv\nU Vladi Srbije poljoprivrednicima su 23. oktobra uručena rešenja o dodeli bespovratnih 175 miliona evra iz programa IPARD. Istog dana je raspisan i četvrti poziv koji se odnosi na nabavku i izgradnju fizičke imovine vredan 25 miliona evra\nKukuruz je u Srbiji od početka ove godine skuplji 12 odsto nego na kraju 2020. godine, napominje predstavnik Udruženja za unapređenje proizvodnje i izvoza žitarica i uljarica ”Žita Srbije” Vukosav Saković


Herceg Novi u stripu u PortoNovi rizortu | Share Montenegro\nHome Dešavanja Herceg Novi u stripu u PortoNovi rizortu\nNow reading: Herceg Novi u stripu u PortoNovi rizortu\nOvogodišnje izdanje Hercegnovskog strip festivala (HSF) je po mnogo čemu specijalno pa tako i po najavnoj izložbi „Herceg Novi u stripu“ koja se realizuje u saradnji sa novim turističkim kompleksom Portonovi u Kumboru.\nIzložba će biti otvorena u petak, 30. avgusta u 20 sati na Perla square u Portonovom.\nPostavkom se premijerno predstavljaju promotivni posteri koje su radili ovogodišnji specijalni gosti Hercegnovskog Strip Festivala, kao i retrospektiva najboljih radova prethodnih dvanaest godina naše manifestacije.\nHercegnovski strip festival ove godine slavi svoje 13. izdanje i počinje 6. septembra.\nHercegnovski strip festival (HSF) osnovao je slikar i strip crtač iz Herceg Novog Nikola Ćurčin 2006.\nZa datum održavanja HSF-a određen je prvi petak u septembru svake godine, a trajanje festivala je šest dana.\nHSF je prvi i jedini festival stripa u čitavoj Crnoj Gori, te je kada je ova umjetnost u pitanju Herceg Novi postao apsolutni centar i nosilac zbivanja u cijeloj državi. Obzirom na popularnost stripa u posljednje vrijeme, ovo je rezultiralo velikom medijskom podrškom i promocijom grada.\nIz godine u godinu, festival se razvija, biva sve bolji i privlači sve veću pažnju regionalne i svjetske strip javnosti.


Bezbjednjaci: U BiH se ne vijore zastave Islamske države\n"U Bosni i Hercegovini se ne vijore zastave Islamske države, a BiH nije leglo terorista kako to tvrde zvaničnici pojedinih zemalja", poruka je sa sastanka prvih ljudi bezbjednosnih i policijskih agencija sa predsjedavajućim Savjeta ministara koji su se makar zvanično okupili nakon dugo vremena.\nI to najviše zbog tvrdnji koje, kako kažu, uznemiravaju građane BiH, ali joj nanose i nesagledive štete. Zato pozivaju funkcionere, prije svih susjednih zemalja da prestanu sa sličnim porukama, jer su, kažu, neutemelje i netačne.\n"Naše službe ne raspolažu podacima da u BiH imamo pet ili deset radikalizovanih osoba koji mogu biti ili predstavljati terostičku prijetnju. Dakle, mi ne raspolažemo takvim podacima, mi demantujemo takve podatke, a ako zaista neko ima takve podatke, onda pozivamo, pogotovo naše susjede sa kojima želimo da imamo saradnju, da se takvi podaci dostave našim bezbjednosnim službama", rekao je Denis Zvizdić, predsjedavajući Savjeta ministara BiH.\nA o tim podacima u posljednje vrijeme najviše je govorila Hrvatska predsjednica Kolinda Grabar Kitarović. Iz Sarajeva poručuju da iza terorističkih napada koji su se dešavali širom svijeta ne stoji niko ko se na bilo koji način može dovesti u vezu sa BiH. A dokaz da u BiH budno prate situaciju je, kažu, i informacija da je u posljednje vrijeme presječeno nekoliko prijetnji.\n"One su uglavnom dolazile na način da su nosioci nekih terorističkih aktivnosti imali namjeru da dođu u BiH i da šire tu svoju ideologiju koja ima veze sa radikalizmom. Dakle, u ovom momentu ne mogu ništa više da kažem", kaže Dragan Mektić, ministar bezbjednosti BiH.\nMinistar bezbjednosti kaže da se o broju potencijalnih terorista ne može govoriti. Najbitnije je, kaže, da se na vrijeme prepozna bezbjednosno interesatna osoba, a potom reaguje.\n"Da neko vam može u ovom momentu, može da kaže koliko ima potencijalnih terorista u BiH, pa mi kada bi to znali, mi bi sada išli sve jednom teroristi, zato što je potencijalni terorista, mi pratimo bezbjednosnih osoba", naveo je Dragan Mektić, ministar bezbjednosti BiH.\nPohvalili su se danas u Sarajevu da je saradnja svih agencija na najvišem nivou. Ipak, na sastanku nije bilo predstavnika BH tužilastva, iako su važna karika u lancu svega onoga o čemu je bilo riječi.


Srbija ODUSTAJE od 1244, a Kosovo od Republike!\nKosovo i Srbija će početkom februara postići dogovor o predstavljanju Kosova na regionalnim skupovima, a kompromis će biti bolan, objavila je Koha ditore.\nPosrednik u tehničkom dijalogu Robert Kuper je pripremio zaključak koji će definisati način na koji će Kosovo biti predstavljeno na regionalnim predstavljanjima, bez mogućnosti Srbije da to negira.\nRešenje će, kako navodi list, biti da Kosovo pristane da bude predstavljeno bez pominjanja reči Republika, dok će se Srbija saglasiti da se u predstavljanju Kosova ne pominje Rezolucija 1244 SB UN.\nŠefica kosovskog tima za pregovore sa Beogradom Edita Tahiri je za dnevnik izjavila da se Kosovo saglasilo da na regionalnim skupovima bude predstavljeno bez reči Republika i sa fusnotom u kojoj će pisati da se ne prejudicira status Kosova. Tahirijeva je kazala da takvo rešenje u suštini odslikava realnost u regionu, gde pored Srbije Kosovo ne priznaju Bosna i Hercegovina, Rumunija i Grčka.\n"Ovakvim rešenjem te zemlje više neće moći da odbijaju saradnju s Kosovom", kazala je Tahiri. Prema njoj, taj model je preuzet od slučaja Makedonije, koja se sa Grčkom spori oko imena. (Da li to znači da ni vlada Srbije neće moći da odbije saradnju, iako uporno govori da ne priznaje Kosovo)?????\nRešenje s fusnotama će se prema Editi Tahiri koristiti i prilikom sklapanja sporazuma sa Evropskom unijom zbog činjenice da Kosovo još nije priznalo pet zemalja članica EU, ali će u fusnoti prilikom potpisivanja dokumenata pisati da je Kosovo nezavisna država koju nije priznalo pet država EU. Zvaničnici Srbije ranije su najavljivali da neće odustati od Rezolucije 1244 SB UN pri rešavanju pitanja predstavljanja Kosova.\nPo svemu sudeći, izgleda da će vlada Srbije ipak odustati od rezolucije 1244, i time još više pognuti glavu da bi se dodvorila EU, u koju većina građana Srbije NE ŽELI da ide “po svaku cenu”.


Sakan na konferenciji u Sarajevu - KVorum.net / Kotor-Varoš -\nSakan na konferenciji u Sarajevu\nAutor: Slaven Šubara / Datum: 05.12.2017. 15:30\nNačelnik Kotor Varoša Zdenko Sakan, zajedno sa ministrom za izbjeglice i raseljina lica RS Davorom Čordašom i pomoćnikom ministra Vanjom Kuprešak prisustvuje danas konferenciji u Sarajevu, koju organizuje UNHCR, a u okviru projekta ”Pomoć povratnicima i raseljenim licima kroz blisku saradnju sa lokalnim vlastima”.\nNa konferenciji se obratio i načelnik Zdenko Sakan u ime šest odabranih opština u kojima je uspješno implemantiran projekat „Pomoć povratnicima i raseljenim licima kroz blisku saradnju sa lokalnim vlastima“.\n”Meni je drago da UNHCR implementira projekte koji se fokusiraju na ekonomsku održivost. Naš cilj je bio da budemo najuspješnija opština među ovih šest odabranih, te da otvorimo vrata za neke buduće projekte kojim ćemo podsticati razvoj ruralnih sredina.\nU saradnji sa UNHCR-om i organizacijom “Hilfswerk” (HVA) iz Austrije ekonomski smo osnažili 43 ugrožene porodice povratnika i raseljenih lica, te tako stvorili preduslove za njihov lakši povratak i opstanak, a ukupna vrijednost projekta je bila oko 300.000 KM.\nPorodice su podržane zavisno od njihove radne sposobnosti, njihovih resursa koje posjeduju i kompletna situacija svakog korisnika je pomno analizirana kako bi im se pružila što adekvatnija pomoć”, rekao je načelnik Sakan.\nPrema njegovim riječima, ovaj projekat nije imao nacionalni predznak, a znajući da je Kotor Varoš multietnička sredina onda s pravom možemo reći da ovakve aktivnosti u punoj mjeri doprinose povratku ljudi i njihovom angažmanu u lokalnoj zajednici.\n”Zajedno sa saradnicima iz Odjeljenja za društvene djelatnosti već smo pristupili formiranju i evidentiranju nove baze prioritetnih korisnika, od kojih nam ovog momenta treba 50 paketa ekonomske održivosti i stotinu paketa objekata za obnovu i izgradnju. Svi oni, poučeni iskustvima realizovanog projekta, žele da žive od svog rada i na taj način stvaraju uslove za lakši povratak i opstanak”, poručio je Sakan.\nPrema njegovim riječima, u ovom projektu UNHCR, organizacija Hilfswerk i opština Kotor Varoš su zajednički provodili metodologiju odabira za izbor i pomoć naugrožnijim osobama iz dvije grupe, a to su raseljena lica i povratnici.\n”Mišljenja sam da bi u budućnosti opština trebala da bude nosilac aktivnosti u vezi odabira korisnika, jer najbolje poznajemo potrebe stanovnika našeg kraja. Iskreno se nadam da ćemo i naredne godine omogućiti određenom broju raseljenih lica i povratnika u opštinu Kotor Varoš, da implementiraju ovaj projekat”, istakao je načelnik Sakan.\nPrethodna vijest: Humanitarna izložba radova djece koja pohađaju ´Školicu crtanja´ Sljedeća vijest: U akciji "Avatar" uhapšeno 13 lica, akcija i u Kotor Varošu


Rajn Nekar traži trenera, Andreson smenjen posle serije loših rezultata – Balkan-Handball.com\nHome / Evropa / Rajn Nekar traži trenera, Andreson smenjen posle serije loših rezultata\nIslandjanin, Kristjan Andreson više nije trener Rajn Nekar Levena! Uprava nemačkog velikana odlučila je posle serije loših rezultata smeni doskorašnjeg šefa stručnog štaba.\nPosle semene prva se oglasila direktora Dženifer Keteman Rajn Nekara koja je rekla kako joj je žao zbog ove odluke, ali da smatra da je to jedino ispravno u ovom trenutku.\nNakon analize dosadašnjeg dela sezone i lošeg razvoja situacije, zajedno sa nadležnim odborom odlučili smo da se rastanemo sa Kristjanom Andresonom. Žao nam je zbog ovog koraka, ali smatramo da je ovo bilo neophodno kako bi što uspešnije priveli sezonu kraju.\nAndreson je preuzeo tim na početku ove sezone i potpisao ugovor na tri godine, a na klupi nemačkog velikana nasledio je Nikolaja Jakobsena. Rajn Nekar trenutno je šesti u Bundesligi, a posle serije loših rezultata pali su sa mesta koje vodi u Evropu naredne godine.\n← Prethodni članak Barsa nakon devet godina stiže u Zlatorog – Ocvirk: Uz navijače možemo do iznenađenja


Poslednjih nekoliko dana proveo je u bolnici, uz ograničen kontakt zbog kovid-mera, odakle je juče stigla vest da nas je napustio levoruki šarmer srca većeg od njegovog rodnog Kruševca.\n- Večna slava mom bivšem klupskom drugu, jednoj od najplemenitijih osoba koje sam sreo na košarkaškom terenu - oglasio se menadžer Miodrag Ražnatović, Bobanov saigrač iz crno-belih dana.\nPetrović je rođen 19. jula 1957, najveći deo karijere proveo je u Partizanu za koji je nastupao od 1976. do 1985. Odigrao je 273 utakmice u crno-belom dresu i specifičnim, neodbranjivim izbačajem lopte iza glave, postigao 3.618 poena, po čemu je deseti najbolji strelac u istoriji kluba.\nSa Partizanom je podigao dva pehara Kupa Radivoja Koraća 1978. i 1979. godine, u to vreme izuzetno respektabilnog međunarodnog takmičenja. U njegovoj crno-beloj biografiji su i dve titule nacionalnog šampiona 1979. i 1981, kao i trofej Kupa SFRJ 1979.\nZa reprezentaciju Jugoslavije igrao je na Evropskom prvenstvu 1981. u Čehoslovačkoj, na kojem je osvojena srebrna medalja sa generacijom u kojoj su bili i Dragan Kićanović, Dražen Dalipagić, Mirza Delibašić, Krešimir Ćosić... Godinu kasnije, na Svetskom prvenstvu u Kolumbiji, ponovo je bio deo nacionalnog tima koji se okitio medaljom, ovog puta bronzanom.\nPetrović je igrao i za francuski Rems, ljubljansku Olimpiju koja je izjavila saučešće porodici i Partizanu, špansku Manresu, Napredak iz Kruševca i belgijski Haselt.\nVreme i mesto komemoracije i sahrane čuvene crno-bele levice biće objavljeni naknadno.\nSport košarka Boban Petrović Miško Ražnatović


20-09-2020 08:20 Srbija Politika\nGeneralni sekretar NATO Jens Stoltenberg istakao je da taj vojni savez u potpunosti poštuje vojnu neutralnost Srbije.\nGeneralni sekretar NATO Jens Stoltenberg (Foto: nato.int)\nKako je naveo u intervjuu, Srbija je suverena zemlja i NATO u potpunosti poštuje bezbednosne aranžmane koje naša država izabere.\n– NATO u potpunosti poštuje politiku vojne neutralnosti Srbije. U isto vreme, NATO i Srbija su već 14 godina bliski partneri, čije je partnerstvo zasnovano na bliskom političkom dijalogu i praktičnoj saradnji. Ja sam redovno u kontaktu s predsednikom Vučićem i drugim liderima, a uz odličan rad naše Vojne kancelarije za vezu u Beogradu izgradili smo blisku saradnju u brojnim oblastima – rekao je Stoltenberg i kao primer naveo da NATO i Srbija rade zajedno kako bi bili spremniji za civilnu zaštitu u vanrednim situacijama, uključujući poplave i šumske požare.\nOn je istakao da je u tom pogledu 2018. godine imao čast da zajedno s predsednikom Vučićem u Srbiji otvorim veliku vežbu za upravljanje posledicama vanrednih situacija pod nazivom „Srbija 2018“.\n– Pomažemo Srbiji da razvija svoje bezbednosne snage i institucije. NATO obučava srpske vojnike za međunarodne mirovne misije, a u periodu od 20 godina uložili smo milione evra kako bismo pomogli Srbiji da uništi preko 230 tona zastarele municije. Srbija i NATO su takođe zajedno radili na obuci iračkih vojnih lekara, čime su podržali oružane snage Iraka. Pozdravljamo ovo obostrano korisno partnerstvo sa Srbijom i spremni smo da ga razvijamo dalje – naveo je generalni sekretar.\nOn je ukazao da NATO već ima jake odnose s partnerima koji nisu članice, kao što su Austrija ili Finska.\n– U potpunosti poštujemo njihovu odluku da se ne pridruže NATO, kao što poštujemo i odluku drugih da mu se pridruže – rekao je Stoltenberg.\nNa pitanje da li NATO savezu smeta činjenica da Srbija poslednjih godina znatno oprema svoju vojsku, i to uglavnom naoružanjem iz Rusije i Kine, on je rekao:\n– Ne, ne smeta nam. Kao što sam rekao, Srbija je suverena zemlja i u potpunosti poštujemo bezbednosne aranžmane koje ona izabere. NATO i Srbija su bliski partneri. Već imamo razvijenu odličnu saradnju u oblasti odbrane i bezbednosti, u kojoj pomažemo Vojsci Srbije da jača svoje kapacitete. Nabavke za odbranu su nacionalna odluka. Istovremeno, prilikom sprovođenja nabavki, bitno je obratiti pažnju na ukupne troškove koji se odnose na ceo životni vek te opreme, pošto oni mogu biti veliki – rekao je Stoltenberg.


Brus ONLINE - Javna uprava u službi građana i privrede\nJavna uprava u službi građana i privrede\nBeograd, 31. januar 2018. godine – Ministar državne uprave i lokalne samouprave u Vladi Republike Srbije Branko Ružić izjavio je danas, otvarajući skup "Mapa puta za dobro upravljanje u institucijama u Srbiji i Crnoj Gori", da će se u ovoj godini raditi na indeksu zadovoljstva građana radom lokalnih samouprava.\nRužić je istakao da je potrebno osmisliti kriterijume i pokazatelje dobre uprave na lokalnom nivou, uz jačanje njihovih kapaciteta da upravljaju resursima i podižu kvalitet usluga koje pružaju građanima.\nIndeksu zadovoljstva će se, kako je naveo, ove godine posvetiti velika pažnja, a za to su opredeljena značajna sredstva.\nTo ćemo uraditi prvi put u Srbiji, jer je važno da znamo šta građani misle o radu predsednika opštine, ali i službenika na šalteru, istakao je ministar i dodao da će taj projekat trajati dve godine i na osnovu njega će se utvrditi slabe tačke, koje će potom biti sanirane.\nRužić je poručio da se reforma javne uprave sprovodi zbog građana Srbije, uz podsećanje na to da javna uprava u poslednjih nekoliko godina prolazi kroz veoma dinamičan proces transformacije.\nPrema njegovim rečima, javna uprava u našoj zemlji deli sudbinu transformacije kakva postoji i u ostalim zemljama u regionu, a sve u kontekstu evrointegracija.\nSrbiji je članstvo u EU prioritetan spoljnopolitički cilj, a reformu javne uprave sprovodimo zbog krajnjih korisnika, odnosno građanki i građana, ponovio je ministar.\nRužić je, predstavljajući novine u radu Ministarstva državne uprave i lokalne samouprave, pomenuo Zakon o nacionalnoj akademiji za javnu upravu, koja bi trebalo da počne sa radom tokom ove godine.\nTo je važno kako bismo došli do toga da se svi upravni zakoni na jedinstven način sprovode na čitavoj teritoriji Srbije, istakao je on i dodao da još postoji situacija da se u različitim sredinama različito sprovode iste odredbe zakona.\nMinistar je istakao i da je donošenje Zakona o opštem upravnom postupku, kojim je uređeno da se razmena podataka obavlja između službi umesto da građani šetaju od šaltera do šaltera i pribavljaju dokumente, stvorilo osnov za dobru komunikaciju službenika.\nOn je, govoreći o eZup programu koji omogućava elektronsku razmenu podataka, rekao da ga aktivno koristi više od 50 opština i gradova, uz napomenu da će svaki dan sve više lokalnih samouprava uvoditi tu praksu.\nZa lokalne izbore 2020 u opštini Brus predata i peta lista - GG Za Brus\nIzbori 2020 Brus: Stojković Aranđel se povlači iz politike\nNarodni poslanici Dveri na kraju mandata održali završnu konferenciju za novinare\nOO SNS Brus promovisao planove razvoja opštine u narednom periodu\nPOKS Brus priprema izbornu listu za lokalne izbore 2020


Дан информатичара Србије | Društvo za informatiku Srbije\nAktivnosti,Za medije,Plaketa DIS\nPozivamo Vas da u četvrtak 18. novembra 2021. od 12:00 prisustvujete svečanom skupu povodom\nPozdrav i otvaranje skupa – Nikola Marković, predsednik DIS\nSrećko Miodragović, predsednik UO DIS : „Poslovni potencijali koje omogućuje Zakon o digitalnoj imovini u Republici Srbiji“\nProf. dr Dragana Bečejski Vujaklija, potpredsednik UO DIS: Proglašenje dobitnika plaketa DIS za 2021. godinu.\nSkup se održava onlajn na linku:\nDan informatičara Srbije se obeležava u znak sećanja na 18. novembar 1960. godine, kada je promovisan računar CER 10, prvi domaći digitalni računar.\nDIS Dan Informatičara 2021.\nObeležen Dan informatičara Srbije 2021. godine\nDruštvo za informatiku Srbije je 18. novembra 2021. organizovalo tradicionalni skup „Dan informatičara Srbije“. Skup se održava 18. novembra u znak sećanja na dan kada je 1960. godine promovisan prvi domaći digitalni računar CER 10, čime se naša zemlja uvrstila u 6 država u svetu u kojima je postojala potreba, ali i sposobnost da se proizvede digitalni računar.\nOvogodišnji skup je održan 18. novembra hibridno, sa petnaestak učesnika u Privrednoj komori Srbije i četrdesetak onlajn učesnika.\nNa početku skupa, Nikola Marković, predsednik Društva za informatiku Srbije, pozdravio je učesnike i naglasio da je Društvo za informatiku Srbije ove godine angažovano na podršci digitalizaciji poslovanja, uvođenju novog modela fiskalizacije, razvoju uloge IKT u održivom razvoju, uvođenju elektronske fakture, povećanju kvota za studiranje informatike, otkrivanju uzroka usporavanja primene 5 G mobilne telefonije, osnaživanju uloge žena u IT i dr. I u uslovima pandemije, evidentan je rast primene IT.\nU nastavku svečanog skupa, Srećko Miodragović, predsednik Upravnog odbora Društva za informatiku Srbije, je održao predavanje: „Poslovni potencijali koje omogućuje Zakon o digitalnoj imovini“. Srbija je retka zemlja koja je regulisala digitalnu imovinu i naša privreda treba da iskoriste tu mogućnost za širenje poslovanja. U Zakonu su definisani sadržaj i oblici digitalne imovine i mogućnosti njene prime u poslovanju. Na kraju predavanja, Miodragović je pozvao učesnike da razmotre mogućnosti primene potencijala koje je doneo Zakon o digitalnoj imovini.\nU trećem delu skupa prof. dr Dragana Bečejski Vujaklija je proglasila dobitnike plaketa DIS za 2021. godinu. Pre proglašenja, ona je ukazala da je Žiri razmatrao 17 kandidatura i da su svi predlozi bili vrlo kvalitetni. Nakon debate i glasanja izabrani su ovogodišnji dobitnici plaketa DIS.\nPlakete DIS za inovativni start ap poduhvat dobile su kompanije:\nMyfitworld d.o.o za projekat „Myfitworld veb i mobilna platforma za fitnes, velnes, sport i rehabilitaciju\nStrukovno udruženje „Sigurne staze“ – Mobilna i veb GIS aplikacija za osobe sa invaliditetom i GIS softver za urbanu mobilnost.\nPlaketa DIS za razvijen i primenjen IT proizvod ili informatičku uslugu je dodeljena kompaniji AB Soft d.o.o za projekat „Poslovni softver za komunalne usluge“.\nMinistarstvo pravde Republike Srbije, za kontinuitet u razvoju i primeni informacionog sistema.\nmCloud d.o.o za projekat „Veb sajt Rečnik interneta i digitalne komunikacije “\nŽeljana Knežević, za pomoć u saradnji sa IFIP.\nDruštvo za informatiku Srbije poziva zainteresovane kompanije i medije da se detaljnije upoznaju sa rezultatima nagrađenih, a Društvo će im omogućiti kontakt.\nPripreme za primenu eFAKTURE


Uskoro će se znati koje firme kraljevčani mogu da angažuju za poslove na energetskoj sanaciji svojih zgrada - KV NOVOSTI ONLINEKV NOVOSTI ONLINE\nUskoro će se znati koje firme kraljevčani mogu da angažuju za poslove na energetskoj sanaciji svojih zgrada\nObjavljeno: 21.07.2021.\t| autor: KV Novosti -on line\nObjavljivanjem Javnog poziva zainteresovanim privrednim subjektima za učešće u poslovima na energetskoj sanaciji stambenih objekata a koji će biti sufinansirani iz budžeta grada u 2021 godini ,danas su,u Kraljevu, nastavljene aktivnosti lokalne samouprave usmerene ka merama koje doprinose jačanju energetske efikasnosti stambenih objekata ili smanjivanju zagađenja vazduha u zoni grada obuhvaćenoj Generalnim urbanističkim planom.\nKonkurs je važan i za građane koji su planirali da konkurišu za sredstva iz javnih prihoda bilo republike ili grada a za zamenu kotla ili stolarije ili ugradnju termičke izolacije, jer će moći da nabavku opreme i radove izvedu samo preko firmi koje se nakon ovog konkursa budu našle na listi onih koje ispunjavaju uslove.\nPrema uslovima ovog Javnog poziva građani mogu da računaju na 120.000 dinara ili 2.000 dinara po kvadratu za termičku izolaciju, na iznos od 85.000 za nabavku i ugradnju kotlova ili grejača na bio masu za porodične kuće i do 70.000 dinara za za kotao na gas za porodične kuće.\nTroškove preko ovih iznosa padaju na teret građana.Građani će morati da ,najpre,izmire svoj deo sredstava izvođaču radova da bi ,potom,grad uplatio istom svoj deo koji ne sme biti veći od 50 odsto ukupne vrednosti materijala i/ili radova.\nIako je Kraljevo, sa iz budžeta izdvojenih 2,5 miliona dinara za ove namene i još toliko dobijenih sredstava od Republike u samom vrhu lokalnih samouprava koje se birnu o problemu enernetske efikasnosti kao jedne od mera u borbi protiv sve izraženijih klimatskih promena,to su ,u odnosu na potrebe i već iskazano interesovanje građana,ipak, nedovoljna sredstva.\nIznos sredstava za ove namene i izostanak preciznijih kriterijuma koji bi više uvažavali socijalnu kartu građana zainteresovanih za ove mere bili su razlozi da,Miloš Ugrenović član Gradskog veća iz redova SPS-a, ostane uzdržan na današnjoj ,39-toj sednici Gradskog veća na kojoj je usvojen tekst Javnog poziva zainteresovanim privrednim subjektima za učešće u poslovima na energetskoj sanaciji stambenih objekata a koji će biti sufinansirani iz budžeta grada u 2021 godini.


Samsung Internet 17.0 stavlja privatnost i bezbednost korisnika na prvo mesto - IT RešenjaIT Rešenja\nYou Are Here: Home » Hardware and software » Samsung Internet 17.0 stavlja privatnost i bezbednost korisnika na prvo mesto\nKompanija Samsung Electronics službeno je objavila nadogradnju Samsung Internet 17.0 web pretraživača koji donosi nove karakteristike privatnosti i bezbednosti korisnika. Najnovija verzija uključuje Smart anti-tracking funkciju i HTTPS prioritetni pristup postavljen prema zadatim postavkama. Takođe, celokupno korisničko iskustvo je poboljšano karticama u meniju koje se mogu povlačiti i ispuštati, kao i dodatnim opcijama kod odabira jezika za prevod, a sve kako bi se zadovoljile različite potrebe korisnika.\nNajnovije ažuriranje Samsung web pretraživača uključuje i nekoliko poboljšanja za celokupno korisničko iskustvo poput mogućnosti povlačenja i ispuštanja kartica u prilagođene grupe kartica. Ovo poboljšanje čini navigaciju i organizaciju različitih kartica bržom i jednostavnijom.Samsung Internet 17.0 donosi i obogaćeno iskustvo pretraživanja kroz markere, istoriju i sačuvane stranice. Preglednik prepoznaje uobičajene greške korisnika pri pisanju, pa tako iz baze podataka, koja se temelji na markerima i sačuvanim stranicama, može obraditi različite upite za podudaranje na temelju reči kako bi se pronašli izrazi ili čak cele rečenice. Dodatno, fonetsko podudaranje takođe omogućava traženje određenih pojmova na osnovu toga kako zvuče, a mogućnosti prevoda su pojačane dodatkom od pet jezika, čime je ukupan broj dostupnih jezika povećan na 26.


SK Zemun – Streličarski savez Beograda\n065-895-81-10 (Zlatko Reder – sekretar)\n065-216-57-90 (Emil Karahasan – predsednik)\nAdresa: Palmire Toljatija 62/6, 11080 Beograd\nFaceBook: SK Zemun na FB\nStreličarski klub ZEMUN je jedan od mladjih klubova u zemlji, ali to ne umanjuje činjenicu da u svojim redovima ima uspesne streličare i trenere. Član je Streličarskog saveza Srbije, Streličarskog saveza Beograda i Sportskog saveza Zemun.\nObuku i treninge vode dva kvalifikovana operativna trenera i instruktori. Nakon završene obuke možete postati član našeg kluba i streličarsvom se baviti kao takmičar ili rekreativac, nezavisno od starosne dobi i fizičkog sklopa, što je velika prednost ovog sporta. U našem klubu treniraju streličari koji se bave svim stilovima streličarstva (tri osnovna: compound ,olimpijski luk i instiktivno streličarsvo).\nOvaj sport se treninira tokom cele godine tako da u sezoni na otvorenom treniramo na stadionu zemunskog fudbalskog kluba Ugrinovačka 80, a u sezoni u zatvorenom u osnovnoj školi “Petar Kočić” Prvomajska 79.


AGRESIVAN PEKING Kina na putu da postane najjača pomorska sila, ali svet više brinu njene MISTERIOZNE NAMERE\nFoto: Wu Hong, Jerome Favre / EPA;\nNije tajna da je kineska mornarica doživela neviđeni rast, brzu modernizaciju i prošireni spektar operacija u proteklih 15 godina - i to je izazvalo zabrinutost na Zapadu oko njenih krajnjih namera.\nNa konferenciji održanoj ranije ovog meseca, više od 200 stručnjaka iz mornarice okupilo se u Ratnom mornaričkom koledžu SAD kako bi razgovarali o ovim problemima i širim izazovima koje predstavljaju rastuće kineske pomorske snage.\nJedan ekspert, bivši šef obaveštajne službe američke pacifičke flote, penzionisani kapetan mornarice Džejms Fanel napomenuo je da je mornarica Narodne oslobodilačke vojske Kine (PLAN), naručila skoro četiri puta više brodova od američke mornarice u poslednjoj deceniji, piše "CNN".\nDrugi učesnik je pomenuo da je odnos pomorske snage u zapadnom Pacifiku pomeren u korist Kine, s obzirom na to da PLAN poseduje 106 raketnih platformi u zapadnom Pacifiku u odnosu na 22 koliko ih ima američka mornarica.\nMožda je još značajnije to što su učesnici konferencije primetili da je Kina napravila izuzetno brz napredak u razvoju laserskog, hipersoničnog i elektromagnetnog oružja, kao i bespilotnih sistema.\nAli, uprkos svojim resursima, Kina i PLAN se suočavaju sa izazovima i nedostacima koji ih sprečavaju da budu pretnja za koju imaju potencijal. Jedan veliki problem: kineske vojne grane i dalje ne sarađuju tako dobro zajedno, uprkos snažnom pritisku predsednika Si Đinpinga da se ona usavrši, kao i nedavnim reformama koje treba da uspostave zajedničke komande.\nKineska mornarica još nije pokazala punu integraciju u svojim vežbama, što sugeriše da još mnogo toga treba da se uradi. Zajedničke vežbe i dalje su malog obima, a uloge službi u njima ostaju odvojene ili fizički ili hronološki. To znači da praznine ostaju u operacijama više službi, naročito u operacijama izvan Prvog lanca ostrva odnosno u "dalekim morima".\nKina uživa nadmoć nad vodama u blizini obale, odnosno u "bliskim morima", ali ne u "dalekim morima". Nedostatak vazdušne snage sa sedištem u moru i prekomorskih baza za obezbeđivanje kopnene vazdušne podrške ograničava kapacitet PLAN-a da projektuje napade na kopnu, osim pomoću krstarećih raketa ili bespilotnih sistema. Dok je PLAN značajno povećao svoje prekomorske operacije od kada je počeo sa radom protiv pirata pre 11 godina, još uvek nije pokazao sposobnost da zaštiti svoje morske linije komunikacija preko Indijskog okeana, kroz koje 70% kineskih energetskih potreba i preko 80 % njene trgovine mora da prolazi.\nKina ima bazu za pomorsku podršku u Džibutiju i sporazume o pristupu u regionu, ali logistici PLAN-a nedostaje kapacitet da podrži angažovane snage potrebne za sukob sa moćnim protivnikom. Ipak, za SAD kineski pomorski izazov je veoma stvaran.\nOna je pokrenula ogromna okeanografska istraživanja u gotovo svim svetskim okeanima. PLAN deluje globalno, sprovodeći vežbe zajedno sa više od 30 nacija i delujući u svim svetskim okeanima.\nKineska pomorska strategija, koju je izradilo Ministarstvo pomorske trgovine, donosi brojke sa kojima se nijedna zemlja ne može takmičiti, bliskom integracijom građanskih, komercijalnih, diplomatskih i pomorskih operacija Kine.\n"ČUDOVIŠTE IZ JANGCEA" Prva fotografija kineskog ratnog broda opremljenog SUPERTOPOM, čiji jedan projektil košta 50.000 dolara (FOTO)\nNa primer, kineske kompanije i trgovački brodovi su prvi krenuli u pomoć Mozambiku nakon nedavnog razornog tajfuna. PLAN ima sporednu ulogu u toj strategiji, unapređujući ekonomske i političke interese Kine. Dok regionalni ciljevi, uključujući dominaciju u "bliskim morima" - Tajvan i Južnokinesko more - ostaju glavni fokus PLANA, kineski lideri se bave ambicijama PLAN-a širom sveta koji nisu poznati Zapadu. Zapadni stručnjaci i obaveštajna zajednica moraju pažljivo da prate njen napredak, odbacujući prethodne pretpostavke kada procenjuju nove informacije kako bi donosiocima odluka pružili uvid, koji je potreban da bi se predvidela i sprečila bilo kakva agresivna rešenja od strane Kine.\nDo ovog trenutka, Zapad nije otkrio koje su namere Pekinga. Kapetan Fanel je politiku SAD u ovom slučaju opisao kao "pogrešnu procenu obima, razmera i vremena modernizacije PLAN-a i njegovog uticaja na nacionalnu sigurnost SAD".\nKina trenutno održava skoro globalno prisustvo na svetskim okeanima, njena flota ubrzano raste, a njene namere izgledaju mnogo agresivnije od onoga što kažu zvanične izjave iz Pekinga. Ako je dominacija bilo kojim delom "dalekih mora" cilj Kine, čekanje da ga Peking postigne pre odgovora nije opcija koja osigurava mir.\nKina koristi integrisani multi-agencijski pristup širenju svog uticaja na svim kontinentima. Ona je uspostavila ekonomske veze sa zemljama širom sveta, a njena inicijativa "Jedan pojas, jedan put" ima i kontinentalnu i pomorsku dimenziju. Državni mediji, komercijalne kompanije, diplomate i vojska imaju ulogu u nacionalnoj strategiji Pekinga. Suprotstavljanje kineskoj strategiji će zahtevati sličan sveobuhvatan diplomatski, ekonomski i vojni odgovor.\nZaustavljeno širenje naftne mrlje u Južnom Pacifiku\nOPASNOST NA VIDIKU Dve tropske oluje jačaju na Pacifiku i jure ka HAVAJIMA I KALIFORNIJI\nBroj zaraženih u Rusiji premašio brojku od 450.000\nBroj zaraženih korona virusom u Rusiji premašio je danas 450.000.\nTELEFONSKI RAZGOVOR MAKRONA I SIJA Evo šta je francuski predsednik poručio kineskom: "Pomno pratim situaciju"


Od danas se zaposleni u pet distributivnih preduzeća “Elektroprivrede RS” mogu prijaviti za sporazumni raskid radnog odnosa, uz stuimulativne otpremnine, potvrdio je za Srpskainfo Zoran Mićanović, predsednik Sindikata ovog javnog preduzeća.\nOn je pojasnio da je odluka, objavljena pre osam dana, danas stupila na snagu i da radnici zainteresovani za ovakav aranžman mogu da se prijave u naredne tri sedmice.\nU nekim preduzećima su, kaže, otvorene kancelarije, u kojima će radnici moći da dobiju informacije i savete o procesu smanjenja broja zaposlenih i uslovima za dobijanje otpremnina.\nPodsećamo, prekobrojnim radnicima “Elektroprivrede RS” ponuđene su otpremnine u iznosu od 20.000 KM do 50.000 KM.\n– Najviše viška zaposlenih ima u “Elektrokrajina” Banjaluka, što je i logično, jer ovo zavisno preduzeće ima najviše zaposlenih – rekao je Mićanović.\nV.d. direktora “Elektrokrajine” Dragan Čavić ranije je izjavio da će u ovom preduzeću bez posla ostati 290 radnika.\nProcentualno, najviše prekobrojnih radnika ima “Elektrodistribucija Pale”, dok “Elektro Doboj”, prema standardima, nema viška zaposlenih.\nPredsedavajaći Saveta ministara Zoran Tegeltija rekao je danas da neće biti otpuštanja radnika u preduzeću "Elektroprivreda Republike Srpske", a da su ponuđene otpremnine onima koji to žele.\n-To verovatno žele oni koji će naći neki drugi posao i koliko znam u ovom trenutku neće biti nikakvog otpuštanja radnika, izuzev onih ljudi koji žele sami da odu - rekao je Tegeltija novinarima u Banjaluci, odgovarajući na pitanje o tome da je navodno najavljeno otpuštanje 600 radnika ovog preduzeća.\nPrema njegovim rečima, preduzeće "Elektroprivreda Republike Srpske" ušlo je u restrukturisanje svojih elektrodistributivnih preduzeća, a analize su pokazale da u tim preduzećima postoji određen broj ljudi koji za taj proces nisu potrebni.


Binoto: Ferari će biti fleksibilan kako bi se održalo što više trka - SPORTSKI ŽURNAL\n08 april, 2020 1\nDirektor Ferarija Matija Binoto rekao je da će ta ekipa biti fleksibilna kako bi se ove godine u šampionatu Formule 1 održalo što više trka, čak i ako to uključuje dve trke u oba dana vikenda\nSezona u Formuli 1 trebalo je da počne 15. marta u Australiji, ali je početak odložen zbog pandemije korona virusa. Sezona neće početi pre kraja juna, pošto je odloženo devet trka, a poslednja u Kanadi.\nUprava Formule 1 pokušaće da pronađe nove termine za odložene trke i zajedno sa ekipama razmatra brojne mogućnosti, među kojima promenu strukture takmčenja, ali i održavanje trka i subotom i nedeljom.\n"Znamo da je potrebno najmanje osam trka da bi se takmičenje računalo kao svetski šampionat, ali svi pokušavaju da bude i više od toga. Mislim da će biti važno da budemo fleksibilni. Prilično sam siguran da će (predsednik Formule 1) Čejs Keri i ekipe biti u stanju da postave najbolji šampionat koji može. Mi smo spremni na sve što je potrebno, bilo da se radi o kraćem vremenu za trke ili duple trke vikendom", rekao je Binoto za Skaj.\n"Važno je biti fleksibilan i osigurati da dobijemo dobre trke i za navijače", dodao je direktor italijanske ekipe.\nBinoto je rekao da još nije poznato kada će početi sezona, ali da se nada da će to biti početkom jula.\n"Teško je reći kada će početi sezona. Niko to ne može da zna. Formula 1 se trudi da organizuje najbolju sezonu, možda početkom jula ako bude moguće, ali za sada nema potvrde. Mislim da ćemo krajem maja imati jasniju sliku. U svačijem je interesu da počne trkanje i da imamo što više trka, ali sada je prerarno govoriti o budućnosti", naveo je on.\nDirektor Meklarena Zek Braun nedavno je rekao da bi ekipe mogle da napuste sport ako se njime ne bude na pravi način upravljalo tokom krize, kao i da bi budžetski limit od 175 miliona dolara za 2021. godinu trebalo smanjiti.\nBinoto je rekao da je presudno smanjiti troškove, ali da veruje da bi ista granica za svaku ekipu naštetila onima koji proizvode sve delove.\n"To je sigurno za brigu. Potpuno smo svesni teškoća u kojima su neke ekipe i svesni smo da se moramo pozabaviti troškovima zbog budućnosti Formule 1, smanjenje troškova je prvi pokretač koji osigurava da će svaka ekipa preživeti. Razgovaramo o smanjenju budžeta, ali za to vreme ne smemo zaboraviti da imamo i drugačije strukture i drugačiju imovinu. Postoje timovi koji su konstruktori poput Ferarija i drugih velikih ekipa, gde dizajniramo, razvijamo, odobravamo i proizvodimo svaku pojedinačnu komponentu naših bolida", naveo je on.\n"Druge ekipe su kupci, kupuju neke delove i nemaju iste strukture. Dakle, kada razgovaramo o ograničenju budžeta ne smemo zaboraviti da smo u različitim situacijama. Važno je da smo pronašli zajedničku osnovu koja je prilagođena različitim situacijama i možda odgovor nije pođednako ograničenje budžeta za sve ekipe", dodao je Binoto.\nOn je istakao da je bilo vrlo pozitivih i konstruktivnih sastanaka vezano za troškove, ali da prilikom donošenja odluke treba biti racionalan.\n"Mislim da u ovom trenutku ne treba da budemo emotivni", naveo je Binoto.\n"Znamo da ćemo se suočiti sa teškim situacijama, ali moramo nekako da održimo DNK i suštinu Formule 1, a to je konkurencija i to ne bismo trebali da zaboravimo o Formuli 1 i motosportu", rekao je Binoto.\nŽeljko Pavlović · 08 april, 2020 19:49


Prilikom posete one su pozvale građane da se priključe “Klubu prijatelja” UNICEF-a, kako bi kroz redovne mesečne donacije podržali fondaciju.\n“Moram da priznam da nisam znala za ovu kampanju, ali sada kada sam definitivno shvatila o čemu se radi, želim da je podržim u svoje ime i ime cele reprezentacije. Moj posao kao selektora je da negujem tim koji radi dobro na samom terenu, ali isto tako mislim da imam obavezu da usađivanju pravih vrednosti kod naše dece”, rekla je Maljkovićeva novinarima na štandu UNICEF-a.\nOna je naglasila da je veoma ponosna što je što je deo UNICEF-a, koji prema njenim rečima vodi računa da sva deca odrastaju srećno.\n“UNICEF se trudi da u Srbiji na sve moguće načine učini decu srećnom i nasmejanom. Nadam se da ćemo u nekom narednom periodu još više približitu našu saradnju u cilju da deca Srbije rastu što bezbrižnije”, dodala je Maljkovićeva, koja je prošle godine predvodila Srbiju do titule prvaka Evrope.\nNa pitanje koliko je reprezentacija spremna za Olimpijske igre u Riju, rekla je da njen tim još uvek ima prostor za napredak.\n“Imali smo dve utakmice sa Turskom, gde smo s jedne strane prikazali dobru igru, ali i dosta grešaka. Moramo da ispravimo te greške. Možda je iznenađenje da će biti dve najmlađe košarkašice na tako velikom takmičenju, posle mog spiska. To je u povezanosti sa ovim projekom jer mladi su najvažniji za našu zemlju”, zaključila je Maljkovićeva.\nReprezentativka Srbije Šaša Čađo, zajedno sa Nevenom Jovanović i Danijel Pejdž pozvala je sve ljude da se priključe akciji UNICEF-a.\n“Ovo je divna organizacija i došli smo da je podržimo. Prethodno su nas na štandu uputili u sve akcije koje imaju i koje su većinom za decu. Pozivam što više ljudi da podrže ovu akciju, jer na ovaj način mogu da pomognu, jer nema lepšeg osećaja nego kada nekom pomogneš”, rekla je Čađo.\nŠtand UNICEF-a postavljen je u Merkator centru u maju ove godine, sa ciljem prikupljanja redovnih donacija koje ova organizacija sprovodi u Srbiji.\nKampanju su do sada podržale brojne javne ličnosti, potput selektora muške košarkaške reprzentacije Aleksandra Đorđevića, kao i mladih glumaca i glumica Aleksandra Radojičića, Bojana Perića, Tamare Krcunović, Jelene Gavrilović i mnogih drugih.


Kakva je uloga firme "Superior" u aferi "Jovanjica" - NOVA portal\nKakva je uloga firme „Superior“ u aferi „Jovanjica“\nHronika Autor:Tanja Milovanović16. jul. 202012:39 > 16:0134 komentara\nPredrag Koluvija, većinski vlasnik imanja "Jovanjica", na kome je novembra prošle godine zaplenjena rekordna količina marihuane, krivicu za uzgajanje kanabisa na saslušanju u tužilaštvu svalio je na firmu "Superior", koja je, prema njegovim tvrdnjama, sređivala svu dokumentaciju i dostavljala sadni materijal. Ipak, prema navodima optužnice, jedan od vlasnika ove firme Nebojša Đinović, istakao je da nije znao da će doći do zloupotrebe uzgoja kanabisa, kao i da je sama ideja o uzgoju potekla upravo od Koluvije.\nAutori: Tanja Milovanović i Ivan Milićević\nĐinović je ispričao da se sa poslovanjem „Jovanjice“ upoznao pre nekoliko godina na Sajmu, pošto su se obe firme bavile organskom proizvodnjom, ali i da je okrivljenog Koluviju upoznao dve godine kasnije, kada je i otpočela poslovna saradnja.\nSvedok i direktor „Superiora“ istakao je i da mu je Koluvija predložio da njihova firma, koja inače poseduje laboratoriju za kulturu tkiva i kvalifikovane stručnjake, započne proizvodnju industrijske konoplje za potrebe stranog kupca. Kako je istakao, po tom poslovnom planu, proizvodnja biljaka bi bila započeta u „Superioru“, a potom bi se prodavala „Jovanjici“, gde bi se umnožavala. Nakon toga, ona bi se preko „Superiora“ izvozila u Makedoniju.\nKoluvijin plan je bio i da se biljke izvoze preko „Superiora“ jer „Jovanjica“ nije mogla da dobije neophodne dozvole od Ministarstva poljoprivrede zbog „peha“ sa izvozom kivija iz Grčke u Rusiju, odnosno, jer nije imao zasade kivija na Fruškoj Gori, kako je to tada prikazao ministarstvu.\n„Svedok je naveo da nema nikakve veze sa opojnom drogom, da mu je poznato da je THC eterično ulje koje sadrži indijska konoplja i da mu je poznato koliko je po našem zakonodavstvu dozvoljen procenat THC, kao i da nikada nije video i ne zna razliku između psihoaktivne i industrijske konoplje. Istakao je da mu nije poznato da li su instalirane mašine i oprema za sušenje i pakovanje opojne droge u „Jovanjici““, navodi se u optužnici u koju je portal Nova.rs imao uvid.\nĐinović je ispričao da su u pravi poslovni odnos s „Jovanjicom“ ušli početkom 2019. godine i da je ideja da se bave uzgojem kanabisa potekla upravo od Predraga Koluvije, ali i advokata Ognjena Zindovića.\n„Svedok je ispričao i da u njihovim laboratorijama nije postojala mogućnost detektovanja THC i da je on mislio da će MUP dolaziti i uzimati uzorke i ispitivati prisustvo THC. On je naveo da u svojoj selekcionoj bazi nisu imali ni jednu sortu konoplje, odnosno početni materijal. Seme sorte „Fedora“ kupili su od „Jovanjice“, dok su seme „Monoika“ kupili iz firme iz Sremskih Karlovaca. Iako su nabavili dve vrste semena konoplje, radili su kloniranje jer seme može biti različito po habitusu, izgledu i fenotipskim osobinama, zbog čega je najbolje uzeti kvadratni milimetar biljnog materijala i umnožavati ga kloniranjem da bi sve biljke bile identične uzetoj“, piše u optužnici.\nĐinović je istakao i da je ideja o kloniranju potekla upravo od optuženog Koluvije. On je istakao i da je zahteve za priznavanjem novih sorti podnela firma „Superior“, jer „Jovanjica“ nije imala stručnjake i pravo da takav zahtev podnese.\nOrganizovani prevoz za izvoz konoplje\nVlasnik „Superiora“ je ispričao i da je do kontakta sa slovenačkom firmom, kojoj su izvozili, došlo preko Predraga Koluvije.\n„Za prevoz sadnica korišćeno je prevozno sredstvo „Jovanjice“ i njihov vozač, a firma „Superior“ je vršila carinjenje u Smederevskoj Palanci i izvoz. Kontrola se vršila tako što vozilo u Smederevsku Palanku dođe sa propratnicom, gde ga carinici otvaraju, prave dokumentaciju, nakon čega se plombira i ide za izvoz. Svedok je rekao i da njegov otac Iva Đinović i on nikada nisu bili u kontaktu sa osušenim delovima biljke kanabis. Rekao je da su primetili da su neke varijante „Fedore“ i „Monoike“ više od drugih, te da su ih zbog toga izdvajali“, piše u optužnici.\nMarihuana u Jovanjici\nFoto Printscreen mup.rs\nIstakao je i da, kada god bi primetili da neke biljke brže rastu, da su ih prebacivali u posebne epruvete i odvajali ih kao posebne sorte, dodavši da su biljke dobijane iz semena koje im je dao Koluvija.\nI njegov otac Ivo Đinović, koji je bio potpisnik mnogih dokumenata i akata tokom saradnje ove dve firme, istakao je da nipošto nije znao da će se industrijska konoplja zloupotrebiti u druge svrhe. Đinović je rekao da je potpisao i neka dokumenta u vezi prijavljivanja sorti industrijske konoplje u cilju ispitivanje te sorte u mreži ogleda Komisije za priznavanje sorti.\nOn je istakao i da je želeo da sa Koluvijom napravi moćnu firmu koja bi osvajala tržište proizvodnjom povrća, jer je njihov paradajz i ranije gajen na „Jovanjici“.\n„Jovanjica“: Uhapšen bivši telohranitelj Milorada Veljovića\nMiroslav Aleksić: Koluvija je konačno progovorio\n„Svedok je ispričao da je od službenika čuo da se bave obezbeđivanjem papira za izvoz, odnosno da je „Superior“ vršio izvoz kanabisa, ali da u tome on nije učestvovao. Naveo je da nema nikakve veze sa opojnom drogom, osim što je pre 60 godina kao dete video industrijsku konoplju, da mu nije poznato šta je THC i da ne zna da razlikuje psihoaktivnu od industrijske konoplje“, navodi se u optužnici.\nPortal Nova.rs pokušao je da stupi u kontakt sa firmom „Superior“ povodom dodatnih saznanja o ulozi te kompanije u slučaju „Jovanjica“, ali do objavljivanja ovog teksta nismo dobili odgovor.\nPodsetimo, optužnicom se Predrag Koluvija i još devetoro zaposlednih na imanju „Jovanjica“ terete da su od 14.5.2016. do 14.11.2019. godine organizovali kriminalnu grupu koja je uzgajala kanabis u veštačkim uslovima.\nŽene „Jovanjice“ zadužene za seču biljaka\nU optužnici za „Jovanjicu“ navodi se i sedam žena, Ljuba B., Nevenka S., Jelene G., Vesna J., Brankica Š., Verica Č., i Milka G., koje su učestvovale u čupanju i sečenju biljaka na ovom imanju. Sve sem Vesne J., navele su da nikada nisu nisu silaze u podzemne prostorije na imanju „Jovanjica“ u kojima je novembra prošle godine pronađena sušara, kao i veća količina opojne droge.\nZa razliku od njih, Vesna J. je ispričala da je po nalogu okrivljenog Vladana Živojinovića, koji se u optužnici navodi kao desna ruka Koluvije, koji je izdavao naređenja ostalim optuženima i nadzirao čitav proces proizvodnje, silazila dva do tri puta u podzemlje, kao ispomoć na dva, tri sata.\nMira (20) iz Beograda krenula jutros na posao i nestala


Objavljeno: 16. 4. 2018 in Vesti i događaji\nPrvi dan konferencije naš direktor, Nebojša Bjelotomić, učestvovao je u panel diskusiji na temu Stanje IT-ja u Srbiji. Nebojša je sa publikom i sagovornicima, kolegama iz kompanija 3AP, Levi9 i Endava, podelio svoje mišljenje o ovoj aktuelnoj temi.\nDa li posle par meseci prekvalifikacije možemo da dobijemo kvalitetne programere? Šta je potrebno uraditi po pitanju školovanja u našoj zemlji da bismo dobili sposobne kadrove za rad? Koliko je edukacija na fakultetima povezana sa realnim stanjem u privredi? Da li se kompanije sve češće susreću sa odlivom mozgova? Šta je bolje tlo za učenje i napredak u IT industriji, servisi ili proizvodi? Koliko je Srbija moćna IT država? Na ova i još mnogo pitanja učesnici ovog panela, među kojima je i Nebojša, dali su odgovore i sa publikom podelili svoja mišljenja i iskustva, što možete čuti i videti na sledećem LINKU.\nDrugi dan konferencije, prezentaciju na temu Automatsko testiranje korišćenjem Spring tehnologije održale su naše kolege: Nikola Ninović, Direktor Sektora za Java Middleware i Marija Milčić, programer iz istog sektora. Na predavanju je bilo reči o razlozima popularnosti Java programskog jezika i Springa kao njegovog najboljeg framework-a.\nGlavni akcenat je bio na automatskim testovima i tome kako nam oni pomažu da poboljšamo kvalitet softvera koji razvijamo. Kako ne bi sve ostalo samo na priči, imali smo i live demo i sproveli smo teoriju u praksu, i pružili prisutnima priliku da vide kako to zaista funkcioniše.\nOba dana ITkonekta posetioci IT jobfair-a su mogli da svrate do našeg štanda i da saznaju više o našem poslovanju, kao i o trenutno otvorenim radnim pozicijama. Naši zaposleni su bili dostupni i otvoreni za pitanja, a posetioci su u druženju sa našim kolegama uživali uz sladoled i fotografije, koje su poneli za uspomenu.


Opozicioni DF u utorak veče pred Skupštinu Crne Gore\nMilan Knežević tokom protesta u Podgorica u decmbru 2015.\nOpozicioni Demokratski front (DF) u Crnoj Gori organizovat će u utorak veče, 3.maja, ispred zgrade parlamenta protest, sa ciljem da izvrši politički pritisak da se formira prijelazna vlada, bez aktuelnog premijera Mila Đukanovića.\nPoslanik DF-a Milan Knežević izjavio je kako će na uličnom protestu "s narodom" biti odlučeno hoće li se ta opoziciona koalicija vratiti u Skupštinu Crne Gore, koja u srijedu , 4.maja, treba da započne sjednicu na kojoj će biti izabrano pet ministara iz opozicije u crnogorsku vladu na čelu sa Đukanovićem.\nOd kraja septembra 2015. godine, prosrpski i proruski DF je u više navrata pokušavao da uličnim protestima da smijeni Đukanovićevu vladu te da se umjesto nje formira takozvana prelazna vlada.\nMasovnost uličnih prosvjeda, međutim, prema ocjenama analitičara, nikada nije imala respektabilnu snagu faktora koji bi mogao uticati na političke promjene u Crnoj Gori.\nOstale opozicione stranke prihvatile su Đukanovićevu ponudu da u vladu daju pet ministara, radi nadzora predizbornog procesa uoči parlamentarnih izbora koji će biti održani u prvoj polovini oktobra ove godine.\nDF još od 2015. godine bojkouje rad parlamenta, a opoziciju koja je ušla u vladu, optužioje za "izdaju". Prema ocijeni DF, samo prelazna vlada bez Đukanovića na njenom čelu, može garantovati da će naredni parlamentarni izbori biti demokratski.


EXIT predstavio ekskluzivni VR projekat na Svetskoj izložbi Expo Dubai – Scena – Čivijaš Radio Šabac\nEXIT predstavio ekskluzivni VR projekat na Svetskoj izložbi Expo Dubai – Scena\nPosetioci Srpskog paviljona imaju priliku da kroz njega EXIT festival iskuse sa mesta koja nikome nisu dostupna – tačno pored Davida Guette na Glavnoj bini ili uz Solomuna i Paul Kalkbrennera na Dance Areni!\nOvaj impresivni audio-vizuelni projekat čine poznate festivalske lokacije snimljene 8K 360 VR kamerom proteklog jula, kada se EXIT upisao u istoriju kao prvi veliki festival održan od početka pandemije. Novosadski festival jedan je od svega nekoliko svetski poznatih festivala koji su predstavljeni na Svetskoj izložbi u Ujedinjenim Arapskim Emiratima.\nPosetioci Expa i Srpskog paviljona kroz EXIT VR u Dubajiu mogu biti na dunavskom Varandinskom mostu, koji svake godine pređe na hiljade ljudi da bi stigli do Petrovaradinske tvrđave i festivala.\nSlede glavna kapija i raskrsnica koja vodi do brojnih festivalskih bina i zona. Na Glavnoj bini čeka ih David Guetta, ali ovog puta mogu biti pored njega, na mestu na kojem niko nije bio! Na obližnjoj, svetski poznatoj mts Dance Areni posetiocima se pruža prilika da stoje uz legendarne Paula Kalkbrennera i Solomuna, a pogled na hram elektronske muzike i jutra za pamćenje mogu imati i iz VIP zone.\nEXIT VR se nalazi u Srpskom paviljonu, koji je osmišljen kao svojevrsna vremenska kapsula, spajajući bogato nasleđe Vinče sa digitalnom, modernom Srbijom. Paviljon je u potpunosti digitalizovan i može da se poseti i virtuelno.\nInovativna VR tеhnologija upoznaje posеtiocе sa 7.000 godina starom Vinčanskom kulturom, kao i sa srpskim vеlikanima poput Nikolе Tеslе, Mihajla Pupina, Milutina Milankovića. Osim VR-a, milioni posеtilaca iz cеlog svеta moći ćе da istražе najvеća blaga naših nacionalnih muzеja, tеhnoloških inovacija i turističkе ponudе.\nU okviru predstavljanja Srbije na Svetskoj izložbi, EXIT festival je sa Nacionalnom platformom „Srbija stvara“ 14. januara organizovao koncert jedinstvenog izvođača sa elektronske scene – Satorija, inače Holanđanina srpskog porekla.\nSatori je u saradnji sa najistaknutijim muzičarima tradicionalne muzike Srbije i Balkana, kao što su Amira Medunjanin, Milica Majstorović, Peia, Esma Redžepova (post mortem), predstavio svoj najnoviji projekat – „Čuda Vinčanske kulture“.\nNa ovogodišnjoj Svetskoj izložbi učestvuju 192 države iz celog sveta, a očekuje se da će privući oko 25 miliona posetilaca. Svetska izložba je nastala 1851. godine, da bi se pod jednim krovom okupile ideje, kulturna dobra, tehnološka i industrijska dostignuća država sveta.\nOvo su događaji koje su tokom prethodnih 170 godina promenili svet i na kojima su predstavljene inovacije poput naizmenične struje, telefona, televizije, kompjutera, zvučnog filma, fotografije u boji i mnoge druge.


Foto: Ilustracija | Obustava saobraćaja na Manjači zbog bojevog gađanja\nSrna 23.10.2019 08:13\nBANJALUKA - U Republici Srpskoj i Federaciji BiH ponegdje u kotlinama i uz riječne tokove kao i u višim predjelima, jutranja magla mjestimično smanjuje vidljivost na putevima, a u usjecima i pored kamenih kosina, mogući su sitniji odroni kamenja i zemlje na kolovoz.\nSaobraćaj će regulisati pripadnici Policijske uprave Banjaluka i za vrijeme obustave biće preusmjeren na alternativni pravac Kola-Ledenice-Stričići.\nNa dionici magistralnog puta Johovac-Rudanka izmijenjen je režim u odvijanju saobraćaja, zbog isključivanja i uključivanja mehanizacije koja je angažovana na izgradnji autoputa od petlje Johovac do petlje Rudanka.\nU toku je postavljanje inteligentnih transportnih sistema (ITS) na autoputu Gradiška-Banjaluka, na lokalitetu Mahovljanske petlje, zbog čega je izmijenjen režim odvijanja saobraćaja, uz privremeno postavljenu signalizaciju.\nU toku je i postavljanje naplatnih stanica "Aleksandrovac" i "Nova Topola", na putevima koji se spajaju iz ovih mjesta sa autoputem.\nNa dionici magistralnog puta Brod na Drini-granica BiH-Crna Gora (Šćepan Polje), zabranjen je saobraćaj za sva vozila čija ukupna masa prelazi 16 tona.\nZbog redovnog servisiranja tunela "1. mart" na dionici autoputa Zenica jug-Lašva, večeras od 20.00 do sutra do 6.00 časova za saobraćaj će biti zatvorena traka u smjeru Zenica jug-Lašva.\nZbog sanacionih radova na magistralnom putu Kladanj-Olovo u tunelu Karaula, saobraćaj je obustavljen i preusmjeren preko starog prevoja Karaula.\nZbog radova na asfaltiranju dionice regionalnog puta Risovac-Jablanica, na snazi je obustava saobraćaja od 8.00 do 18.00 časova.


Nestali vojnici NATO-a u Avganistanu\nAvganistanske vlasti veruju da su se dva nestala vojnika NATO-a udavili u reci u zapadnoj provinciji Badgis. Zamenik šefa policije u toj provinciji, Abdul Džabar rekao je da su dva vojnika izgubila život pokušavajući da izvuku iz reke kutije sa namirnicama koje su bačene iz aviona.\nNATO snage su ranije saopštile da su dva pripadnika vojske nestala u sredu i da su poslednji put vidjeni kada su krenuli u rutinsku nabavku, ali nisu naveli nacionalnost vojnika.\nVojska je saopštila da je više od 25 pripadnika NATO-a i avganistanske vojske ranjeno tokom potrage za nestalim vojnicima. Portparol NATO-a izjavio je da je tih 25 ljudi povredjeno tokom "pobunjeničkih aktivnosti" ali nije saopštio više detalja.\nPortparol NATO-a je rekao da je pokrenuta masovna potraga i spasilačka operacija u potrazi za nestalim vojnicima.\nU odvojenom izveštaju, NATO je potvrdio da su dva američka vojnika poginula u četvrtak u bombaškom napadu u južnom Avganistanu.\nOd pada vlade Talibana 2001, u borbama u toj zemlji, ove godine poginuo je najveći broj medjunarodnih vojnika.\nKomandant NATO snaga u Avganistanu, nemački general Egon Rams upozorio je juče da medjunarodne snage imaju sve manje vremena da se obračunaju sa pobunjenicima Talibana i da se pribojava da će ukoliko se ovakva situacija nastavi, podrška medjunarodne zajednice misiji NATO-a biti još manja nego što je sada.\nNa protestu zbog bombardovanja medjunarodne koalicije u kojima je, kako tvrdi lokalno stanovništvo, ubijeno najmanje 9 civila, ljutiti Avganistanci su juče izvikivali slogane protiv stranih trupa. Lokalne vlasti, medjutim, tvrde da su u napadima poginuli samo pobunjenici. Stanovnici mesta koje je bombardovano, proneli su leševe žrtava ulicama Laškar Gaha, glavnog grada južne pokrajine Helmand. Kabinet avganistanskog predsednika, Hamida Karzaija izdao je saopštenje u kome se osudjuju vazdušni napadi.\nVrhovni komandant američkih snaga u Avganistanu, general Stenli Mekristal, izjavio je da civilne žrtve potkopavaju cilj misije zapadnih sila.